CELEX: 32013R0501
Language: mt
Date: 2013-05-29 00:00:00
Title: Regolament ta’ Implimentazzjoni tal-Kunsill (UE) Nru 501/2013 tad- 29 ta’ Mejju 2013 li jestendi d-dazju antidumping definittiv impost mir-Regolament ta’ Implimentazzjoni (UE) Nru 990/2011 fuq importazzjonijiet ta’ biċikletti li joriġinaw mir-Repubblika Popolari taċ-Ċina għal importazzjonijiet ta’ biċikletti kkunsinjati mill-Indoneżja, mill-Malasja, mis-Sri Lanka u mit-Tuneżija, kemm jekk iddikjarati bħala li joriġinaw fl-Indoneżja, il-Malasja, is-Sri Lanka u t-Tuneżija kif ukoll jekk le

5.6.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 153/1
            
         REGOLAMENT TA’ IMPLIMENTAZZJONI TAL-KUNSILL (UE) Nru 501/2013
   tad-29 ta’ Mejju 2013
   li jestendi d-dazju antidumping definittiv impost mir-Regolament ta’ Implimentazzjoni (UE) Nru 990/2011 fuq importazzjonijiet ta’ biċikletti li joriġinaw mir-Repubblika Popolari taċ-Ċina għal importazzjonijiet ta’ biċikletti kkunsinjati mill-Indoneżja, mill-Malasja, mis-Sri Lanka u mit-Tuneżija, kemm jekk iddikjarati bħala li joriġinaw fl-Indoneżja, il-Malasja, is-Sri Lanka u t-Tuneżija kif ukoll jekk le
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament tal-Kunsill (KE) Nru 1225/2009 tat-30 ta’ Novembru 2009 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea (1) (“ir-Regolament bażiku”), u b’mod partikolari l-Artikolu 13 tiegħu,
   Wara li kkunsidra l-proposta mressqa mill-Kummissjoni Ewropea (“il-Kummissjoni”) wara li kkonsultat mal-Kumitat Konsultattiv,
   Billi:
   1.   PROĊEDURA
   
   1.1.   Miżuri eżistenti
   
   
               (1)
            
            
               Bir-Regolament (KEE) Nru 2474/93 (2), il-Kunsill impona dazju definittiv antidumping ta’ 30,6 % fuq l-importazzjoni ta’ biċikletti li joriġinaw mir-Repubblika Popolari taċ-Ċina (“ir-RPĊ”). Wara investigazzjoni dwar l-evażjoni skont l-Artikolu 13 tar-Regolament bażiku, dan id-dazju ġie estiż bir-Regolament tal-Kunsill (KE) Nru 71/97 (3) għall-importazzjonijiet ta’ ċertu komponenti ta’ biċikletti li joriġinaw fir-Repubblika Popolari taċ-Ċina. Barra minn hekk ġie deċiż li tinħoloq “skema ta’ eżenzjoni” abbażi tal-Artikolu 13(2) tar-Regolament bażiku. Id-dettalji tal-iskema ġew stipulati fir-Regolament tal-Kummissjoni (KE) Nru 88/97 (4).
            
         
               (2)
            
            
               Wara reviżjoni tal-iskadenza skont l-Artikolu 11(2) tar-Regolament bażiku, il-Kunsill, bir-Regolament (KE) Nru 1524/2000 (5), iddeċieda li l-miżuri msemmija hawn fuq għandhom jinżammu.
            
         
               (3)
            
            
               Wara t-twettiq ta’ analiżi interim skont l-Artikolu 11(3) tar-Regolament bażiku, il-Kunsill, bir-Regolament (KE) Nru 1095/2005 (6), żied id-dazju ta’ antidumping fis-seħħ għal 48,5 %.
            
         
               (4)
            
            
               F’Ottubru 2011, wara t-twettiq ta’ analiżi tal-iskadenza skont l-Artikolu 11(2) tar-Regolament bażiku, il-Kunsill, bir-Regolament ta' Implimentazzjoni (UE) Nru 990/2011 (7), iddeċieda li l-miżuri hawn fuq imsemmija għandhom jinżammu (“il-miżuri eżistenti”).
            
         
               (5)
            
            
               F’Marzu 2012, il-Kummissjoni ħabbret, permezz ta’ avviż ippubblikat f’Il-Ġurnal Uffiċjali tal-Unjoni Ewropea
                   (8) l-bidu ta’ analiżi interim tal-miżuri antidumping għall-importazzjonijiet fl-Unjoni ta’ biċikletti li joriġinaw fir-RPĊ skont l-Artikolu 11(3) u 13(4) tar-Regolament bażiku antidumping.
            
         
               (6)
            
            
               F’Mejju 2013, il-Kunsill, permezz tar-Regolament (UE) Nru 502/2013 (9), emenda r-Regolament ta’ Implimentazzjoni (UE) Nru 990/2011 li jimponi dazju antidumping definittiv fuq importazzjonijiet ta’ roti li joriġinaw mir-Repubblika Popolari taċ-Ċina wara reviżjoni interim skont l-Artikolu 11(3) tar-Regolament (KE) Nru 1225/2009.
            
         
               (7)
            
            
               F’April 2012 il-Kummissjoni ħabbret permezz ta’ avviż ippubblikat f’Il-Ġurnal Uffiċjali tal-Unjoni Ewropea
                   (10) l-bidu ta’ proċediment kontra s-sussidji fir-rigward ta’ importazzjonijiet fl-Unjoni ta’ biċikletti li joriġinaw mir-Repubblika Popolari taċ-Ċina skont l-Artikolu 10 tar-Regolament tal-Kunsill (KE) Nru 597/2009 tal-11 ta’ Ġunju 2009 (11).
            
         
               (8)
            
            
               F’Novembru 2012, il-Kummissjoni ħabbret permezz ta’ avviż ippubblikat f’Il-Ġurnal Uffiċjali tal-Unjoni Ewropea
                   (12) li s-sejbiet fl-investigazzjoni attwali jistgħu jintużaw fl-investigazzjoni tas-sussidji msemmija fil-premessa (7) hawn fuq.
            
         
               (9)
            
            
               F’Mejju 2013 il-Kummissjoni permezz tad-Deċiżjoni 2013/227/UE (13), temmet il-proċediment kontra s-sussidji msemmi fil-premessa (7) hawn fuq mingħajr ma imponiet miżuri.
            
         1.2.   Talba
   
   
               (10)
            
            
               Fl-14 ta’ Awwissu 2012, il-Kummissjoni rċeviet talba skont l-Artikoli 13(3) u 14(5) tar-Regolament bażiku biex tinvestiga l-possibbiltà ta’ evażjoni tal-miżuri antidumping imposti fuq importazzjonijiet ta’ biċikletti li joriġinaw fir-RPĊ u biex tagħmel l-importazzjonijiet ta’ biċikletti kkunsinjati mill-Indoneżja, il-Malasja, is-Sri Lanka u t-Tuneżija soġġetti għar-reġistrazzjoni, kemm jekk dawn ikunu ddikjarati li joriġinaw mill-Indoneżja, il-Malasja, is-Sri Lanka u t-Tuneżija u kemm jekk le.
            
         
               (11)
            
            
               It-talba tressqet mill-Assoċjazzjoni Ewropea tal-Manifatturi tal-biċikletti (European Bicycles Manufacturers Association EBMA) f’isem In Cycles - Montagem e Comercio de Bicicletas, Lda, SC. EUROSPORT DHS S.A. u MAXCOM Ltd, tliet produtturi tal-biċikletti tal-Unjoni.
            
         1.3.   Tnedija
   
   
               (12)
            
            
               Wara li ddeterminat, wara konsultazzjoni mal-Kumitat Konsultattiv, li hemm biżżejjed evidenza prima facie biex jingħata bidu għal investigazzjoni skont l-Artikoli 13(3) u 14(5) tar-Regolament bażiku, il-Kummissjoni ddeċidiet li tinvestiga l-possibbiltà ta’ evażjoni tal-miżuri antidumping imposti fuq importazzjonijiet ta’ biċikletti li joriġinaw fl-RPĊ u biex tagħmel l-importazzjonijiet ta’ biċikletti kkonsenjati mill-Indoneżja, mill-Malasja, mis-Sri Lanka u mit-Tuneżija, kemm jekk iddikjarati bħala li joriġinaw fl-Indoneżja, il-Malasja, is-Sri Lanka u t-Tuneżija u kemm jekk le, suġġetti għal reġistrazzjoni.
            
         
               (13)
            
            
               L-investigazzjoni nbdiet fil-25 ta’ Settembru 2012 permezz tar-Regolament tal-Kummissjoni (UE) Nru 875/2012 (14) (“ir-Regolament tat-tnedija”).
            
         
               (14)
            
            
               L-evidenza prima facie għad-dispożizzjoni tal-Kummissjoni wriet bidla sinifikanti fix-xejra tal-kummerċ li tinvolvi l-esportazzjonijiet mir-RPĊ, l-Indoneżja, il-Malasja, is-Sri Lanka u t-Tuneżija lejn l-Unjoni wara ż-żieda tad-dazju antidumping fuq l-importazzjonijiet tal-prodott ikkonċernat mir-Regolament tal-Kunsill (KE) Nru 1095/2005 imsemmi fil-premessa (3). Il-bidla fix-xejra tal-kummerċ tidher li seħħet mingħajr raġuni jew ġustifikazzjoni biżżejjed b’saħħitha għajr iż-żieda tad-dazju.
            
         
               (15)
            
            
               Din il-bidla tidher li tirriżulta mit-trażbord ta’ biċikletti li joriġinaw mir-Repubblika Popolari taċ-Ċina via l-Indoneżja, il-Malasja, is-Sri Lanka u t-Tuneżija lejn l-Unjoni u minn operazzjonijiet ta’ mmuntar fl-Indoneżja, is-Sri Lanka u t-Tuneżija.
            
         
               (16)
            
            
               Barra minn hekk, l-evidenza kienet tindika li l-effetti ta’ rimedju tal-miżuri eżistenti tal-antidumping fuq il-prodott ikkonċernat qed jiġu kompromessi f’termini ta’ kwantità u ta’ prezz. Volumi sinifikanti ta’ importazzjonijiet tal-prodott investigat jidher li ħadu post l-importazzjonijiet tal-prodott ikkonċernat li joriġinaw fir-RPĊ. Barra minn hekk, teżisti biżżejjed evidenza li l-importazzjonijiet tal-prodott investigat saru bi prezzijiet aktar baxxi mill-prezz mhux dannuż stabbilit fl-investigazzjoni li wasslet għall-miżuri eżistenti.
            
         
               (17)
            
            
               Fl-aħħar nett, kien hemm evidenza li l-prezzijiet tal-prodott taħt investigazzjoni kienu oġġett ta’ dumping fir-rigward tal-valur normali stabbilit qabel għall-prodott ikkonċernat.
            
         1.4.   Investigazzjoni
   
   
               (18)
            
            
               Il-Kummissjoni avżat uffiċjalment lill-awtoritajiet tar-RPĊ, l-Indoneżja, il-Malasja, is-Sri Lanka u t-Tuneżija, lill-produtturi/esportaturi f’dawk il-pajjiżi, lill-importaturi fl-Unjoni magħrufa li huma kkonċernati u lill-industrija tal-Unjoni, bit-tnedija tal-investigazzjoni.
            
         
               (19)
            
            
               Formoli ta’ eżenzjoni ntbagħtu lill-produtturi/esportaturi fl-Indoneżja, il-Malasja, is-Sri Lanka u t-Tuneżija magħrufa mill-Kummissjoni jew permezz tal-Missjonijiet tal-Indoneżja, il-Malasja, is-Sri Lanka u t-Tuneżija għall-Unjoni Ewropea. Intbagħtu kwestjonarji lill-produtturi/esportaturi fir-RPĊ li taf bihom il-Kummissjoni jew permezz tal-Missjoni tar-RPĊ għall-Unjoni Ewropea. Intbagħtu wkoll kwestjonarji lill-importaturi magħrufa mhux relatati fl-Unjoni.
            
         
               (20)
            
            
               Il-partijiet interessati ngħataw l-opportunità jressqu l-opinjonijiet tagħhom bil-miktub u jitolbu smigħ sal-iskadenza stipulata fir-Regolament tat-tnedija. Il-partijiet kollha kienu infurmati li nuqqas ta’ kooperazzjoni jista’ jwassal għall-applikazzjoni tal-Artikolu 18 tar-Regolament bażiku u għal sejbiet li jkunu bbażati fuq il-fatti disponibbli.
            
         
               (21)
            
            
               Erba’ produtturi/esportaturi fl-Indoneżja, wieħed fil-Malasja, sitta fis-Sri Lanka u tnejn fit-Tuneżija ppreżentaw tweġibiet għall-formoli ta’ eżenzjoni. Il-produtturi/esportaturi Ċiniżi ma kkooperawx. Tliet importaturi mhux relatati fl-Unjoni ppreżentaw tweġiba għall-kwestjonarju.
            
         
               (22)
            
            
               Il-Kummissjoni għamlet iż-żjajjar ta’ verifika fil-bini tal-kumpanniji li ġejjin:
               
                           —
                        
                        
                           P.T. Insera Sena, Buduran, Sidoarjo, l-Indoneżja,
                        
                     
                           —
                        
                        
                           Wijaya Indonesia Makmur Bicycles Industries, Driyorejo, Gresik, Jawa Timur, l-Indoneżja,
                        
                     
                           —
                        
                        
                           P.T. Terang Dunia Internusa, Slipi, Jakarta Barat, l-Indoneżja,
                        
                     
                           —
                        
                        
                           P.T. Chin Haur, Tangerang, l-Indoneżja,
                        
                     
                           —
                        
                        
                           Tan Lan Venture Corporation Sdn Bhd, Kampar, Perak, il-Malasja,
                        
                     
                           —
                        
                        
                           Asiabike Industrial Limited, Henamulla, Panadura, is-Sri Lanka,
                        
                     
                           —
                        
                        
                           BSH Ventures Limited, Colombo, is-Sri Lanka,
                        
                     
                           —
                        
                        
                           City Cycle Industries, Colombo, is-Sri Lanka,
                        
                     
                           —
                        
                        
                           Firefox Lanka (Pvt) Ltd, Weliketiya Pamunugama, is-Sri Lanka,
                        
                     
                           —
                        
                        
                           Kelani Cycles Pvt Ltd, Katunayake, is-Sri Lanka,
                        
                     
                           —
                        
                        
                           Samson Bikes (Pvt) Ltd, Colombo, is-Sri Lanka,
                        
                     
                           —
                        
                        
                           Mediterranean United Industries, Bouhajar Monastir, it-Tuneżija,
                        
                     
                           —
                        
                        
                           Euro Cycles, Sousse, it-Tuneżija.
                        
                     
         1.5.   Perjodu ta’ rapportar u perjodu ta’ investigazzjoni
   
   
               (23)
            
            
               Il-perjodu ta’ investigazzjoni kien ikopri l-perjodu mill-1 ta’ Jannar 2004 sal-31 ta’ Awwissu 2012 (“il-PI”). Id-data nġabret għall-PI sabiex tiġi investigata, fost l-oħrajn, il-bidla allegata fix-xejra tal-kummerċ wara ż-żieda tad-dazju tal-antidumping fl-2005. Inġabret data aktar dettaljata għall-perjodu tar-rappurtar bejn l-1 ta’ Settembru 2011 u l-31 ta’ Awwissu 2012 (“il-PR”) sabiex tiġi eżaminata t-theddida possibbli għall-effett rimedjali tal-miżuri fis-seħħ u l-eżistenza tad-dumping.
            
         2.   RIŻULTATI TAL-INVESTIGAZZJONI
   
   2.1.   Kunsiderazzjonijiet ġenerali
   
   
               (24)
            
            
               Skont l-Artikolu 13(1) tar-Regolament bażiku, il-valutazzjoni tal-eżistenza ta’ evażjoni saret billi ġie analizzat b’mod suċċessiv jekk kienx hemm bidla fix-xejra tal-kummerċ bejn ir-RPĊ, l-erba’ pajjiżi interessati u l-Unjoni; jekk din il-bidla fix-xejra tal-kummerċ irriżultatx minn xi prassi, proċess jew ħidma li għalihom ma hemmx raġuni valida jew ġustifikazzjoni ekonomika suffiċjenti għajr l-impożizzjoni tad-dazju; jekk kienx hemm evidenza ta’ ħsara jew jekk l-effetti rimedjali tad-dazju ġewx kompromessi f’termini tal-prezzijiet u/jew tal-kwantitajiet tal-prodott investigat; u jekk kienx hemm evidenza ta’ dumping b’rabta mal-valuri normali stabbiliti qabel, jekk neċessarju skont id-dispożizzjonijiet tal-Artikolu 2 tar-Regolament bażiku.
            
         2.2.   Prodott ikkonċernat u prodott investigat
   
   
               (25)
            
            
               Il-prodott ikkonċernat huma biċikletti u ċikletti oħra (inklużi triċikletti tal-kunsinna, iżda bl-esklużjoni tal-uniċikletti), mhux motorizzati, li joriġinaw mir-Repubblika Popolari taċ-Ċina, li bħalissa huma klassifikabbli taħt il-kodiċijiet NM 8712 00 30 u ex 8712 00 70 (“il-prodott ikkonċernat”).
            
         
               (26)
            
            
               Il-prodott taħt investigazzjoni huwa l-istess bħal dak definit hawn fuq, iżda kkunsinnat mill-Indoneżja, il-Malasja, is-Sri Lanka u t-Tuneżija, kemm jekk iddikjarat li joriġina mill-Indoneżja, il-Malasja, is-Sri Lanka u t-Tuneżija u kemm jekk le, u li bħalissa jaqa’ taħt l-istess kodiċi NM bħall-prodott ikkonċernat (“il-prodott taħt investigazzjoni”).
            
         
               (27)
            
            
               L-investigazzjoni wriet li l-biċikletti, kif definiti hawn fuq, esportati lejn l-Unjoni mill-PRĊ u dawk ikkunsinjati mill-Indoneżja, il-Malasja, is-Sri Lanka u t-Tuneżija lejn l-Unjoni għandhom l-istess karatteristiċi bażiċi fiżiċi u tekniċi u l-istess użu, u għalhekk jitqiesu bħala prodotti simili skont it-tifsira tal-Artikolu 1(4) tar-Regolament bażiku.
            
         2.3.   Grad ta’ kooperazzjoni u determinazzjoni tal-volumi tal-kummerċ
   
   2.3.1.   L-Indoneżja
   
   
               (28)
            
            
               L-erba’ kumpanniji Indoneżjani li ressqu talba għal eżenzjoni skont l-Artikolu 13(4) tar-Regolament bażiku kienu jirrappreżentaw 91 % tal-importazzjonijiet totali mill-Indoneżja lejn l-Unjoni matul il-PR. Il-volumi globali tal-importazzjoni mill-Indoneżja kienu stabbiliti fuq il-bażi tad-data mill-Comext (15).
            
         
               (29)
            
            
               Id-data sottomessa minn kumpannija waħda ma kinitx verifikabbli għaliex il-kumpannija sostniet li ma kienet żammet l-ebda dokumenti ta’ ħidma użati biex timla l-formola ta’ eżenzjoni. Għalhekk, il-kumpannija ma kinitx kapaċi tispjega u turi kif iċ-ċifri rapportati ġew miksuba. Barra minn hekk, id-data mressqa mill-kumpannija rriżultaw inaffidabbli għaliex iċ-ċifri rapportati li ġew ittestjati u kkalkulati mill-ġdid fuq il-bażi tal-kotba disponibbli fl-istabbilimenti tal-kumpannija nstab li ma kinux preċiżi (eż. xiri, volum tal-produzzjoni). L-investigazzjoni żvelat ukoll li l-maniġer tal-bejgħ tal-kumpannija kien fil-fatt fl-istess ħin impjegat minn produttur Ċiniż tal-biċikletti li kien l-akbar fornitur tal-materja prima (il-komponenti tal-biċikletti) tal-kumpannija Indoneżjana.
            
         
               (30)
            
            
               Għalhek, f’konformità mal-Artikolu 18(4) tar-Regolament bażiku, il-kumpannija ġiet infurmata bl-intenzjoni li titwarrab l-informazzjoni li hija ressqet u ngħatat limitu ta’ żmien sabiex tipprovdi l-kummenti tagħha.
            
         
               (31)
            
            
               Il-kumpannija ddikjarat li kienet kooperattiva ħafna billi pprovdiet id-dokumenti kollha mitluba minbarra d-dokumenti ta’ ħidma li allegatament ma kinux mitluba qabel. Madankollu, id-dokumenti ta’ ħidma kienu ntalbu fl-ittra ta’ qabel il-verifika mibgħuta lill-kumpannija qabel il-verifika fuq il-post. Barra minn hekk, il-kumpannija sostniet li l-kalkolu tal-valuri tal-produzzjoni u tax-xiri kien affettwat minn spjegazzjonijiet ħżiena minn ħaddiem u li l-verifika tat-tranżazzjonijiet ta’ esportazzjoni kienet preċiża. F’dan ir-rigward, ta’ min jinnota li minkejja diversi spjegazzjonijiet mingħand il-ħaddiema, fl-aħħar mill-aħħar ma kienx possibbli li ċ-ċifri pprovduti fuq il-post jiġu rrikonċiljati man-numri sottomessi fil-formola ta’ eżenzjoni. F’dak li jirrigwarda l-valur tal-bejgħ tal-esportazzjoni, ir-rikonċiljazzjoni kienet fil-fatt preċiża. Barra minn hekk, matul iż-żjara ta’ verifika, il-ħaddiema li pparteċipaw fil-verifika ma kinux kapaċi jispjegaw is-sors tan-numri ddikjarati fil-formola ta’ eżenzjoni u lanqas kif ġew kumpilati n-numri. Barra minn hekk, il-kumpannija kkonfermat li l-maniġer tal-bejgħ kien b’mod parallel qed jaħdem għal produttur Ċiniż tal-biċikletti.
            
         
               (32)
            
            
               Għalhekk, l-informazzjoni pprovduta mill-kumpannija inkwistjoni kellha tiġi mwarrba.
            
         
               (33)
            
            
               Għaldaqstant, il-konklużjonjiet rigward din il-kumpannija kienu bbażati fuq il-fatti disponibbli skont l-Artikolu 18 tar-Regolament bażiku. It-tliet kumpanniji l-oħra ġew ikkunsidrati li kkooperaw.
            
         2.3.2.   Il-Malasja
   
   
               (34)
            
            
               L-unika kumpannija Malasjana li ressqet talba għal eżenzjoni skont l-Artikolu 13(4) tar-Regolament bażiku, kienet tirrappreżenta bejn 20 % u 30 % tat-total tal-importazzjonijiet mill-Malasja lejn l-Unjoni matul il-PR. L-importazzjonijiet totali ta’ biċikletti mill-Malasja lejn l-Unjoni kienu stabbiliti fuq il-bażi tad-data minn Comext. Il-kumpannija tqieset li kkooperat.
            
         2.3.3.   Is-Sri Lanka
   
   
               (35)
            
            
               Is-sitt kumpanniji fis-Sri Lanka li ressqu talba għal eżenzjoni skont l-Artikolu 13(4) tar-Regolament bażiku kienu jirrappreżentaw 69 % tal-importazzjonijiet totali mis-Sri Lanka lejn l-Unjoni matul il-PR. Il-volumi globali tal-importazzjoni mis-Sri Lanka kienu stabbiliti fuq il-bażi tad-data minn Comext.
            
         
               (36)
            
            
               Waħda mill-kumpanniji rtirat it-talba tagħha għal eżenzjoni matul l-investigazzjoni fuq il-bażi li kienet waqqfet il-produzzjoni tal-biċikletti fis-Sri Lanka. Għalhekk, id-data fir-rigward ta’ din il-kumpannija ġew injorati.
            
         
               (37)
            
            
               Il-kooperazzjoni tat-tieni kumpannija nstabet li kienet insuffiċjenti. Id-data ppreżentata ma kinitx verifikabbli billi l-valur u l-volum tal-komponenti ta’ oriġini Ċiniża mixtrija mill-kumpannija ma setgħux jiġu stabbiliti b’mod ta’ min jorbot fuqu. Barra minn hekk, il-valur u l-volum tal-komponenti użati fil-proċess tal-manifattura ma setgħux jiġu vverifikati billi kienu nxtraw minn parti terza u kkonsenjati lill-kumpannija biss għall-immuntar.
            
         
               (38)
            
            
               Għalhek, f’konformità mal-Artikolu 18(4) tar-Regolament bażiku, il-kumpannija ġiet infurmata bl-intenzjoni li titwarrab l-informazzjoni li hija ressqet u ngħatat limitu ta’ żmien sabiex tipprovdi l-kummenti tagħha. Il-kumpannija ma pprovdietx kummenti.
            
         
               (39)
            
            
               Il-kooperazzjoni ta’ kumpannija oħra kienet ukoll ikkunsidrata insuffiċjenti. L-informazzjoni pprovduta ma setgħetx tkun ivverifikata fil-post peress li l-kumpannija naqset milli tipprovdi informazzjoni essenzjali. Aktar speċifikament, hija naqset milli tħejji informazzjoni espliċitament mitluba qabel il-verifika fuq il-post, bħalma huma d-dokumenti ta’ ħidma jew il-lista tal-kumpanniji relatati magħha, u għaldaqstant xekklet il-proċess ta’ verifika. Min-naħa l-oħra, il-valur tax-xiri tal-partijiet ta’ oriġini lokali kif irrappurtat mill-kumpannija nstab li ma kienx affidabbli, b’mod partikolari minħabba li l-investigazzjoni żvelat mill-inqas xi rabtiet bejn il-kumpannija u l-fornitur lokali tagħha tal-komponenti tal-biċikletti li kienu jmorru lil hinn minn relazzjoni normali ta’ xerrejja u bejjiegħa u li ma setgħux jiġu kkjarifikati mill-kumpannija.
            
         
               (40)
            
            
               Skont l-Artikolu 18(4) tar-Regolament bażiku, il-kumpannija ġiet infurmata bl-intenzjoni li tiġi injorata l-informazzjoni li ressqet u ngħatat limitu ta’ żmien sabiex tipprovdi l-kummenti tagħha. B’reazzjoni għal dan, il-kumpannija kkontestat is-sejbiet u ssottomettiet aktar evidenza u spjegazzjonijiet. L-ebda evidenza ġdida li ġiet sottomessa ma setgħet tiġi aċċettata. L-ewwel nett, għax ma setgħetx tiġi vverifikata aktar għaliex ġiet ipprovduta wara ż-żjara fuq il-post. Fil-biċċa l-kbira tal-każijiet, l-evidenza l-ġdida li ġiet sottomessa nstabet li kienet inkonsistenti mal-ispjegazzjonijiet u l-evidenza miġbura fuq il-post. Fir-rigward tal-ispjegazzjonijiet il-ġodda li ġew sottomessi, instab li dawn kienu insuffiċjenti minħabba li ma kinux jindirizzaw il-kwistjonijiet ewlenin pendenti, b’mod partikolari, l-kjarifiki nieqsa rigward kumpanniji relatati.
            
         
               (41)
            
            
               Għalhekk l-informazzjoni pprovduta mill-kumpannija inkwistjoni kellha tiġi skartata.
            
         
               (42)
            
            
               Għaldaqstant, il-konklużjonjiet rigward din il-kumpannija kienu bbażati fuq il-fatti disponibbli skont l-Artikolu 18 tar-Regolament bażiku.
            
         2.3.4.   It-Tuneżija
   
   
               (43)
            
            
               Iż-żewġ kumpanniji Tuneżini li ressqu talba għal eżenzjoni skont l-Artikolu 13(4) tar-Regolament bażiku kienu jirrappreżentaw l-importazzjonijiet kollha mit-Tuneżija lejn l-Unjoni matul il-PR kif irrappurtat fil-Comext. Dawn tqiesu li kkooperaw.
            
         2.3.5.   Ir-Repubblika Popolari taċ-Ċina
   
   
               (44)
            
            
               Kif imsemmi fil-premessa (21) hawn fuq, ma kien hemm l-ebda kooperazzjoni mill-produtturi/esportaturi Ċiniżi. Għalhekk, is-sejbiet fir-rigward tal-importazzjonijiet tal-prodott ikkonċernat fl-Unjoni, min-naħa l-waħda, u l-esportazzjonijiet tal-biċikletti mir-RPĊ lejn l-Indoneżja, il-Malasja, is-Sri Lanka u t-Tuneżija, min-naħa l-oħra, kienu bbażati fuq il-fatti disponibbli skont l-Artikolu 18(1) tar-Regolament bażiku. Fir-rigward tal-importazzjonijiet lejn l-Unjoni, intużat data tal-importazzjoni rreġistrata fil-Comext. L-istatistika nazzjonali Ċiniża ntużat fir-rigward tad-determinazzjoni tal-volumi ta’ esportazzjoni mir-RPĊ lejn l-Indoneżja, il-Malasja, is-Sri Lanka u t-Tuneżija.
            
         2.4.   Bidla fix-xejra tal-kummerċ
   
   2.4.1.   Importazzjonijiet fl-Unjoni mir-RPĊ, l-Indoneżja, il-Malasja, is-Sri Lanka u t-Tuneżija
   
   
               (45)
            
            
               L-importazzjonijiet tal-prodott ikkonċernat mir-RPĊ lejn l-Unjoni naqsu bi 38,2 % mill-2005, jiġifieri wara ż-żieda tal-miżuri antidumping f’Lulju 2005, u komplew jonqsu fis-snin ta’ wara. B’kollox, l-importazzjonijiet mir-RPĊ naqsu b’iktar minn 80 % fil-PI.
            
         
               (46)
            
            
               Fl-istess ħin, l-importazzjonijiet tal-prodott li qed jiġi investigat mill-Indoneżja għall-Unjoni żdiedu mill-2005 ’l quddiem u aktar milli rdoppjaw fl-2006 meta mqabbla mal-2004. L-importazzjonijiet baqgħu jiżdiedu, bl-eċċezzjoni tal-2009, minkejja li baqgħu f’livelli ferm ogħla minn dawk tal-2004. Mill-2009 ’l hawn, l-importazzjonijiet reġgħu żdiedu kontinwament sal-PR. Fil-PR l-importazzjonijiet mill-Indoneżja żdiedu b’157 % meta mqabbla mal-2004.
            
         
               (47)
            
            
               Fir-rigward tal-importazzjonijiet tal-prodott taħt investigazzjoni mill-Malasja lejn l-Unjoni, dawn kienu negliġibbli qabel iż-żieda tad-dazju antidumping f’Lulju 2005. Fl-2005, dawn żdiedu b’mod sinifikanti (b’iktar minn mitejn darba) iżda naqsu fl-2009 b’46 %, segwiti minn żieda oħra ta’ 38 % fl-2010. Għalkemm l-importazzjonijiet mill-Malasja reġgħu naqsu fl-2011 u matul il-PR, il-livell ta’ importazzjoni mill-Malasja matul il-PR għadu jaqbeż sewwa l-livell tal-importazzjoni mill-2004 qabel iż-żieda tal-miżuri antidumping, jiġifieri 185 158 biċikletta meta mqabbla ma’ 10 749 waħda fl-2004 jew b’1 623 %.
            
         
               (48)
            
            
               L-importazzjonijiet tal-prodott taħt investigazzjoni mis-Sri Lanka għall-Unjoni żdiedu b’mod sinifikanti wara ż-żieda tad-dazji antidumping fl-2005 u komplew jiżdiedu fis-snin ta’ wara bi kważi 500 % u laħqu quċċata fl-2010. Fl-2011 u matul il-PR l-importazzjonijiet mis-Sri Lanka tal-prodott taħt l-investigazzjoni naqsu, għalkemm dawn għadhom ferm ogħla mil-livelli ta’ importazzjoni tal-2004 qabel iż-żieda tal-miżuri antidumping, jiġifieri l-importazzjonijiet globali mis-Sri Lanka żdiedu b’282 % bejn l-2004 u l-PR.
            
         
               (49)
            
            
               Fl-aħħar nett, l-importazzjonijiet tal-prodott ikkonċernat mit-Tuneżija għall-Unjoni żdiedu bi kważi 30 % fl-2005, jiġifieri wara ż-żieda tad-dazji antidumping, u b’aktar minn 20 % fl-2006. Huma aktar milli rduppjaw bejn l-2006 u l-2007, u laħqu l-ogħla livell tagħhom fl-2007. Importazzjonijiet matul l-2008 u l-2010 kienu qegħdin jonqsu, reġgħu żdiedu fl-2011 u mbagħad naqsu bi ftit matul il-PR. Matul il-PI, l-importazzjonijiet mit-Tuneżija żdiedu b’200,3 %.
            
         
               (50)
            
            
               It-Tabella 1 turi l-kwantitajiet ta’ importazzjonijiet ta’ biċikletti mir-RPĊ, l-Indoneżja, il-Malasja, is-Sri Lanka u t-Tuneżija lejn l-Unjoni mill-1 ta’ Jannar 2004 sal-31 ta’ Awwissu 2012, jiġifieri matul il-PI.
               
                  Tabella 1
               
               
                           (unitajiet)
                        
                        
                           2004
                        
                        
                           2005
                        
                        
                           2006
                        
                        
                           2007
                        
                        
                           2008
                        
                        
                           2009
                        
                        
                           2010
                        
                        
                           2011
                        
                        
                           1.9.2011-31.8.2012 (PR)
                        
                     
                           Ir-RPĊ
                        
                        
                           2 550 775 
                        
                        
                           1 575 452 
                        
                        
                           995 715 
                        
                        
                           986 514 
                        
                        
                           941 522 
                        
                        
                           597 339 
                        
                        
                           627 066 
                        
                        
                           584 303 
                        
                        
                           411 642 
                        
                     
                           Indiċi (2004 = 100)
                        
                        
                           100 
                        
                        
                           61,8 
                        
                        
                           39,0 
                        
                        
                           38,7 
                        
                        
                           36,9 
                        
                        
                           23,4 
                        
                        
                           24,6 
                        
                        
                           22,9 
                        
                        
                           16,1 
                        
                     
                           L-Indoneżja
                        
                        
                           237 648 
                        
                        
                           282 045 
                        
                        
                           500 623 
                        
                        
                           593 769 
                        
                        
                           634 623 
                        
                        
                           437 023 
                        
                        
                           551 847 
                        
                        
                           614 798 
                        
                        
                           612 448 
                        
                     
                           Indiċi (2004 = 100)
                        
                        
                           100 
                        
                        
                           118,7 
                        
                        
                           210,7 
                        
                        
                           249,9 
                        
                        
                           267,0 
                        
                        
                           183,9 
                        
                        
                           232,2 
                        
                        
                           258,7 
                        
                        
                           257,7 
                        
                     
                           Il-Malasja
                        
                        
                           10 749 
                        
                        
                           229 354 
                        
                        
                           497 974 
                        
                        
                           475 463 
                        
                        
                           360 871 
                        
                        
                           193 102 
                        
                        
                           266 164 
                        
                        
                           177 306 
                        
                        
                           185 158 
                        
                     
                           Indiċi (2004 = 100)
                        
                        
                           100 
                        
                        
                           2 133,7 
                        
                        
                           4 632,7 
                        
                        
                           4 423,3 
                        
                        
                           3 357,3 
                        
                        
                           1 796,5 
                        
                        
                           2 476,2 
                        
                        
                           1 649,5 
                        
                        
                           1 722,6 
                        
                     
                           Is-Sri Lanka
                        
                        
                           249 491 
                        
                        
                           352 078 
                        
                        
                           534 413 
                        
                        
                           574 153 
                        
                        
                           749 358 
                        
                        
                           1 016 523 
                        
                        
                           1 237 406 
                        
                        
                           975 297 
                        
                        
                           953 169 
                        
                     
                           Indiċi (2004 = 100)
                        
                        
                           100 
                        
                        
                           141,1 
                        
                        
                           214,2 
                        
                        
                           230,1 
                        
                        
                           300,4 
                        
                        
                           407,4 
                        
                        
                           496,0 
                        
                        
                           390,9 
                        
                        
                           382,0 
                        
                     
                           It-Tuneżija
                        
                        
                           167 137 
                        
                        
                           212 257 
                        
                        
                           251 054 
                        
                        
                           549 848 
                        
                        
                           527 209 
                        
                        
                           529 734 
                        
                        
                           414 488 
                        
                        
                           519 217 
                        
                        
                           501 853 
                        
                     
                           Indiċi (2004 = 100)
                        
                        
                           100 
                        
                        
                           127,0 
                        
                        
                           150,2 
                        
                        
                           329,0 
                        
                        
                           315,4 
                        
                        
                           316,9 
                        
                        
                           248,0 
                        
                        
                           310,7 
                        
                        
                           300,3 
                        
                     
                           
                                       
                                          Sors:
                                       
                                    
                                    
                                       L-istatistika tal-Comext
                                    
                                 
                     
         2.4.2.   l-esportazzjonijiet mir-RPĊ lejn l-Indoneżja, il-Malasja, is-Sri Lanka u t-Tuneżija
   
   
               (51)
            
            
               L-esportazzjonijiet tal-biċikletti mir-RPĊ lejn l-Indoneżja żdiedu l-ewwel fl-2008 (b’56,2 %). Bejn l-2008 u l-PR, l-importazzjonijiet komplew jiżdiedu, bl-eċċezzjoni tal-2009. Matul il-PI l-esportazzjonijiet mir-RPĊ lejn l-Indoneżja żdiedu fit-total bi 83,8 %.
            
         
               (52)
            
            
               L-esportazzjonijiet tal-biċikletti mir-RPĊ lejn il-Malasja żdiedu fl-2005, wara ż-żieda tal-miżuri antidumping, bi kważi 30 % u komplew jiżdiedu sakemm laħqu l-ogħla livell tagħhom fl-2011, jiġifieri żieda ta’ 110,8 % meta mqabbla mal-2004. Fil-PR l-esportazzjonijiet mir-RPĊ lejn il-Malasja, naqsu kemxejn, iżda baqgħu f’livelli fil-biċċa l-kbira ogħla minn dawk tal-2004. B’mod ġenerali, l-esportazzjonijiet Ċiniżi lejn il-Malasja żdiedu b’99,6 % matul il-PI.
            
         
               (53)
            
            
               L-esportazzjonijiet tal-biċikletti mir-RPĊ lejn is-Sri Lanka żdiedu wkoll wara ż-żieda tad-dazji antidumping f’Lulju 2005. Huma naqsu kemxejn fl-2007 iżda żdiedu b’iktar mid-doppju fl-2010 u fl-2011 meta mqabbla mal-2004. Kumplessivament, l-esportazzjonijiet Ċiniżi lejn is-Sri Lanka żdiedu b’132,5 % matul il-PI.
            
         
               (54)
            
            
               Finalment l-esportazzjonijiet mir-RPĊ lejn it-Tuneżija kienu negliġibbli qabel iż-żieda tad-dazji antidumping. Mill-2005 ’il quddiem, l-esportazzjonijiet lejn it-Tuneżija żdiedu b’mod sinifikanti u laħqu l-ogħla livell tagħhom fl-2008 (minn 2 534 unità fl-2004 għal 389 445 unità fl-2008). Għalkemm l-esportazzjonijiet mir-RPĊ lejn it-Tuneżija naqsu u baqgħu f’livelli aktar baxxi wara l-2008, huma xorta baqgħu f’livelli ferm ogħla minn dawk ta’ matul l-2004. B’mod ġenerali, l-esportazzjonijiet Ċiniżi lejn it-Tuneżija żdiedu minn 2 534 biċikletta fl-2004 għal 170 772 biċikletta fil-PR.
            
         
               (55)
            
            
               It-Tabella 2 turi l-esportazzjonijiet tal-biċikletti mir-RPĊ lejn l-Indoneżja, il-Malasja, is-Sri Lanka u t-Tuneżija mill-1 ta’ Jannar 2004 sal-31 ta’ Awwissu 2012, jiġifieri matul il-PI.
               
                  Tabella 2
               
               
                           (unitajiet)
                        
                        
                           2004
                        
                        
                           2005
                        
                        
                           2006
                        
                        
                           2007
                        
                        
                           2008
                        
                        
                           2009
                        
                        
                           2010
                        
                        
                           2011
                        
                        
                           1.9.2011-31.8.2012 (PR)
                        
                     
                           L-Indoneżja
                        
                        
                           2 128 804 
                        
                        
                           1 731 224 
                        
                        
                           2 121 019 
                        
                        
                           1 906 364 
                        
                        
                           3 325 531 
                        
                        
                           2 287 374 
                        
                        
                           3 644 836 
                        
                        
                           3 773 852 
                        
                        
                           3 912 882 
                        
                     
                           Indiċi (2004 = 100)
                        
                        
                           100 
                        
                        
                           81,3 
                        
                        
                           99,6 
                        
                        
                           89,6 
                        
                        
                           156,2 
                        
                        
                           107,4 
                        
                        
                           171,2 
                        
                        
                           177,3 
                        
                        
                           183,8 
                        
                     
                           Il-Malasja
                        
                        
                           721 335 
                        
                        
                           933 943 
                        
                        
                           890 241 
                        
                        
                           974 860 
                        
                        
                           1 515 886 
                        
                        
                           1 111 251 
                        
                        
                           1 291 766 
                        
                        
                           1 520 276 
                        
                        
                           1 440 132 
                        
                     
                           Indiċi (2004 = 100)
                        
                        
                           100 
                        
                        
                           129,5 
                        
                        
                           123,4 
                        
                        
                           135,1 
                        
                        
                           210,2 
                        
                        
                           154,1 
                        
                        
                           179,1 
                        
                        
                           210,8 
                        
                        
                           199,6 
                        
                     
                           Is-Sri Lanka
                        
                        
                           267 371 
                        
                        
                           315 233 
                        
                        
                           345 953 
                        
                        
                           254 774 
                        
                        
                           425 405 
                        
                        
                           383 377 
                        
                        
                           699 328 
                        
                        
                           685 744 
                        
                        
                           621 620 
                        
                     
                           Indiċi (2004 = 100)
                        
                        
                           100 
                        
                        
                           117,9 
                        
                        
                           129,4 
                        
                        
                           95,3 
                        
                        
                           159,1 
                        
                        
                           143,4 
                        
                        
                           261,6 
                        
                        
                           256,5 
                        
                        
                           232,5 
                        
                     
                           It-Tuneżija
                        
                        
                           2 534 
                        
                        
                           7 188 
                        
                        
                           37 042 
                        
                        
                           175 761 
                        
                        
                           389 445 
                        
                        
                           171 332 
                        
                        
                           225 369 
                        
                        
                           204 465 
                        
                        
                           170 772 
                        
                     
                           Indiċi (2004 = 100)
                        
                        
                           100 
                        
                        
                           283,7 
                        
                        
                           1 461,8 
                        
                        
                           6 936,1 
                        
                        
                           15 368,8 
                        
                        
                           6 761,3 
                        
                        
                           8 893,8 
                        
                        
                           8 068,9 
                        
                        
                           6 739,2 
                        
                     
                           
                                       
                                          Sors:
                                       
                                    
                                    
                                       L-istatistika Ċiniża
                                    
                                 
                     
         2.4.3.   Il-volumi ta’ produzzjoni
   
   
               (56)
            
            
               Il-kumpanniji fl-Indoneżja u t-Tuneżija żiedu l-produzzjoni tagћhom bejn l-2009 u l-PR, b’54 % u 24 % rispettivament. Il-kumpanniji tas-Sri Lanka madankollu naqqsu ftit il-produzzjoni tagħhom matul l-istess perjodu.
            
         
               (57)
            
            
               Dwar il-Malasja, l-unika kumpannija fil-Malasja li kkooperat bdiet tipproduċi u tesporta l-biċikletti fl-2010. Peress li l-ebda kumpannija oħra ma kkooperat, l-ebda informazzjoni ma setgħet tinkiseb fuq il-livelli possibbli tal-produzzjoni ġenwina tal-prodott investigat f’dan il-pajjiż.
               
                  Tabella 3
               
               
                  Il-produzzjoni ta’ biċikletti tal-kumpanniji li kkooperaw fl-Indoneżja, is-Sri Lanka u t-Tuneżija
               
               
                           Il-volumi ta’ produzzjoni f’unitajiet
                        
                        
                           2009
                        
                        
                           2010
                        
                        
                           2011
                        
                        
                           PR
                        
                     
                           L-Indoneżja
                        
                        
                           1 217 664 
                        
                        
                           1 631 459 
                        
                        
                           1 877 067 
                        
                        
                           1 877 381 
                        
                     
                           Indiċi
                        
                        
                           100 
                        
                        
                           134 
                        
                        
                           154 
                        
                        
                           154 
                        
                     
                           Is-Sri Lanka
                        
                        
                           737 632 
                        
                        
                           886 191 
                        
                        
                           688 059 
                        
                        
                           692 454 
                        
                     
                           Indiċi
                        
                        
                           100 
                        
                        
                           120 
                        
                        
                           93 
                        
                        
                           94 
                        
                     
                           It-Tuneżija
                        
                        
                           430 022 
                        
                        
                           483 135 
                        
                        
                           575 393 
                        
                        
                           532 425 
                        
                     
                           Indiċi
                        
                        
                           100 
                        
                        
                           112 
                        
                        
                           134 
                        
                        
                           124 
                        
                     
         2.5.   Konklużjoni dwar il-bidla fix-xejra tal-kummerċ
   
   
               (58)
            
            
               It-tnaqqis kumplessiv tal-esportazzjonijiet mir-RPĊ lejn l-Unjoni u ż-żieda parallela tal-esportazzjonijiet mill-Indoneżja, il-Malasja, is-Sri Lanka u t-Tuneżija lejn l-Unjoni u ż-żieda fl-esportazzjonijiet mir-RPĊ lejn l-Indoneżja, il-Malasja, is-Sri Lanka u t-Tuneżija wara ż-żieda tal-miżuri antidumping f’Lulju 2005 tikkostitwixxi bidla fix-xejra tal-kummerċ bejn il-pajjiżi konċernati, fuq naħa waħda, u l-Unjoni, fuq in-naħa l-oħra, skont it-tifsira tal-Artikolu 13(1) tar-Regolament bażiku.
            
         2.6.   In-natura tal-prattiki ta’ evażjoni
   
   
               (59)
            
            
               L-Artikolu 13(1) tar-Regolament bażiku jesiġi li l-bidla fix-xejra tal-kummerċ tirriżulta minn prassi, proċess jew ħidma li għalihom ma hemmx raġuni valida jew ġustifikazzjoni ekonomika suffiċjenti għajr l-impożizzjoni tad-dazju. Il-prattika, il-proċess jew il-ħidma jinkludu, fost oħrajn, il-kunsinja tal-prodott suġġett għall-miżuri eżistenti vija pajjiżi terzi u l-immuntar ta’ komponenti permezz ta’ operazzjoni ta’ mmuntar fl-Unjoni jew f’pajjiż terz. Għal dan l-għan l-eżistenza ta’ operazzjonijiet ta’ mmuntar kienet determinata skont l-Artikolu 13(2) tar-Regolament bażiku.
            
         2.6.1.   L-Indoneżja
   
   
      Trażbord
   
   
               (60)
            
            
               L-esportazzjonijiet mill-erba’ kumpanniji Indoneżjani li kkooperaw inizjalment kienu jammontaw għal 91 % tat-total ta’ esportazzjonijiet Indoneżjani lejn l-Unjoni fil-PR.
            
         
               (61)
            
            
               Għal tlieta mill-erba’ kumpanniji li kkooperaw inizjalment, l-investigazzjoni ma żvelat l-ebda prattiki ta’ trażbord.
            
         
               (62)
            
            
               Fir-rigward tar-raba’ kumpannija, kif iddikjarat fil-premessi (29) sa (33) aktar ’il fuq, l-applikazzjoni tal-Artikolu 18 tar-Regolament bażiku kienet ġustifikata. L-investigazzjoni żvelat li l-kumpannija ma kenitx tippossjedi tagħmir suffiċjenti biex jiġġustifika l-volumi tal-esportazzjonijiet lejn l-Unjoni matul il-PR u, għalhekk, jista’ jiġi konkluż li l-kumpannija kienet involuta fi prattiċi ta’ evażjoni permezz ta’ trażbord.
            
         
               (63)
            
            
               Għall-bqija tal-esportazzjonijiet lejn l-Unjoni ma kien hemm l-ebda kooperazzjoni kif deskritt fil-premessi (29) sa (33) hawn fuq.
            
         
               (64)
            
            
               Għaldaqstant, fid-dawl tal-bidliet fix-xejriet tal-kummerċ konklużi fil-premessa (58) hawn fuq bejn l-Indoneżja u l-Unjoni skont it-tifsira tal-Artikolu 13(1) tar-Regolament bażiku, is-sejbiet ta’ kumpannija waħda Indoneżjana kif iddikjarat fil-premessa (61) hawn fuq, u l-fatt li mhux il-produtturi/esportaturi Indoneżjani kollha ppreżentaw ruħhom u kkooperaw, l-eżistenza ta’ trażbord ta’ prodotti ta’ oriġini Ċiniża vija l-Indoneżja hija kkonfermata.
            
         
      Operazzjoni ta’ mmuntar
   
   
               (65)
            
            
               Is-sorsi tal-materja prima (komponenti tal-biċikletti) u l-ispiża tal-produzzjoni kienu analizzati għal kull kumpannija li kkooperat u dan sabiex ikun stabbilit jekk hemmx xi operazzjoni ta’ assembleġġ eżistenti fl-Indoneżja li qed tevadi l-miżuri skont il-kriterji tal-Artikolu 13(2) tar-Regolament bażiku. Għal tlieta mill-erba’ kumpanniji li kkooperaw inizjalment, il-materja prima ta’ oriġini Ċiniża (komponenti tal-biċikletti) ma kenitx tikkostitwixxi 60 % jew aktar tal-valur totali tal-partijiet tal-prodott immuntat. Għalhekk ma kienx neċessarju li jiġi eżaminat jekk il-valur miżjud tal-komponenti mdaħħla matul l-operazzjoni ta’ mmuntar kienx ikbar minn 25 % tal-ispiża tal-manifattura. Konsegwentement, operazzjonijiet tal-immuntar ma kinux stabbiliti fir-rigward ta’ dawn it-tliet kumpanniji.
            
         
               (66)
            
            
               Għar-raba’ kumpannija, l-Artikolu 18(1) tar-Regolament bażiku ġie applikat kif imsemmi fil-premessi (29) sa (33) aktar ’il fuq. Billi l-kumpannija ma setgħetx tipprovdi data affidabbli, ma setax jiġi stabbilit jekk kenitx involuta f’operazzjonijiet ta’ mmuntar.
            
         
               (67)
            
            
               Għalhekk, l-eżistenza ta’ operazzjonijiet ta’ mmuntar fis-sens tal-Artikolu 13(2) tar-Regolament bażiku ma ġietx stabbilita.
            
         2.6.2.   Il-Malasja
   
   
      Trażbord
   
   
               (68)
            
            
               L-esportazzjonijiet tal-unika kumpannija Malasjana li kkooperat ammontaw għal bejn 20 % u 30 % tal-esportazzjonijiet totali tal-Malasja lejn l-Unjoni fil-PR. Din il-kumpannija bdiet tipproduċi u tesporta lejn l-Unjoni l-prodott ikkonċernat biss fi tmiem l-2011. L-ebda prattiki ta’ trażbord ma nstabu fir-rigward ta’ din il-kumpannija. Għall-bqija tal-esportazzjonijiet lejn l-Unjoni ma kien hemm l-ebda kooperazzjoni kif indikat b’mod ċar fil-premessa (34) hawn fuq.
            
         
               (69)
            
            
               Għaldaqstant, fid-dawl tal-bidliet fix-xejriet tal-kummerċ konklużi fil-premessa (58) bejn il-Malasja u l-Unjoni skont it-tifsira tal-Artikolu 13(1) tar-Regolament bażiku u l-fatt li mhux il-produtturi/esportaturi kollha tal-Malasja ppreżentaw ruħhom u kkooperaw jista’ jiġi konkluż li l-bqija tal-volumi ta’ esportazzjonijiet li mhumiex ġejjin minn din il-kumpannija jistgħu jiġu attribwiti għal prattiki ta’ trażbord.
            
         
               (70)
            
            
               Għaldaqstant, l-eżistenza ta’ trażbord ta’ prodotti ta’ oriġini Ċiniża mill-Malasja, hija kkonfermata.
            
         
      Operazzjoni ta’ mmuntar
   
   
               (71)
            
            
               Fil-każ tal-Malasja l-ambitu tal-investigazzjoni ġie estiż biex ikopri prattiki ta’ evażjoni oħra li ġew identifikati fil-kors tal-investigazzjoni, jiġifieri operazzjonijiet tal-immuntar, kif stipulat fil-premessa (12) tar-Regolament tat-tnedija.
            
         
               (72)
            
            
               Il-kriterji tal-Artikolu 13(2) tar-Regolament bażiku ġew analizzati għall-unika kumpannija li kkooperat u dan sabiex ikun stabbilit jekk hemmx xi operazzjoni ta’ mmuntar fil-Malasja li qed tevadi l-miżuri eżistenti. L-investigazzjoni wasslet għas-sejbiet li ġejjin.
            
         
               (73)
            
            
               Il-kumpannija bdiet topera fl-2010 u għalhekk wara li l-miżuri antidumping kontra r-RPĊ ġew miżjuda. Il-kumpannija nstabet li kienet orjentata lejn l-esportazzjoni mmirata lejn is-suq tal-Unjoni, peress li sar biss bejgħ negliġibbli fis-suq domestiku jew f’pajjiżi terzi oħra. Barra minn hekk, il-komponenti użati fil-produzzjoni kienu misjuba li oriġinaw primarjament mir-RPĊ. Il-kriterji tal-Artikolu 13(2)(a) tar-Regolament Bażiku għalhekk kienu kkunsidrati li ġew issodisfati.
            
         
               (74)
            
            
               Minbara dan, din il-kumpannija kienet qed tixtri kits tal-biċikletti żarmati għal kollox mir-RPĊ, minbarra għal tliet tipi ta’ komponenti. F’dan il-każ, il-materja prima ta’ oriġini Ċiniża (komponenti tal-biċikletti) kienet tikkostitwixxi iktar minn 60 % tal-valur totali tal-partijiet tal-prodott finali. Barra minn hekk, il-valur miżjud tal-komponenti mdaħħla matul l-operazzjoni tal-immuntar ma nstabx li kien ikbar minn 25 % tal-ispiża tal-manifattura ta’ din il-kumpannija. Il-kriterji tal-Artikolu 13(2)(b), għaldaqstant, ġew issodisfati.
            
         
               (75)
            
            
               Barra minn hekk, skont l-Artikoli 2(11) u (12) tar-Regolament bażiku, tqabbil tal-valur normali, kif stabbilit qabel (ara l-premessa (98)), u l-prezzijiet ta’ esportazzjoni tal-kumpannija lejn l-Unjoni matul il-PR, espressi bħala perċentwali tal-prezz CIF fil-fruntiera tal-Unjoni bid-dazju mhux imħallas, wera dumping sinifikanti mill-kumpannija kkonċernata fir-rigward tal-importazzjonijiet tal-prodott li qed jiġi investigat. It-tqabbil twettaq għal kull kull tip tal-prodott taħt investigazzjoni esportat lejn l-Unjoni fil-PR. Barra minn hekk, instab illi l-prezzijiet tal-esportazzjoni ta’ din il-kumpannija kienu ferm inqas mil-livell ta’ tneħħija ta’ ħsara stabbilit għall-industrija tal-Unjoni fl-investigazzjoni oriġinali. Il-kalkolu sar skont il-kategoriji ewlenin ta’ prodotti, fuq il-bażi tal-informazzjoni disponibbli. Għalhekk, l-effetti rimedjali tad-dazju fis-seħħ instab li huma mminati f’termini ta’ prezzijiet. Għal dawn ir-raġunijiet, kien konkluż li l-kriterji tal-Artikolu 13(2)(c) tar-Regolament bażiku kienu ssodisfati.
            
         
               (76)
            
            
               Fuq din il-bażi, il-kumpannija nstabet li hi involuta f’operazzjoni ta’ mmuntar. Għalhekk, l-eżistenza ta’ operazzjonijiet ta’ mmuntar skont it-tifsira tal-Artikolu 13(2) tar-Regolament bażiku fil-Malasja hija kkonfermata.
            
         2.6.3.   Is-Sri Lanka
   
   
      Trażbord
   
   
               (77)
            
            
               L-esportazzjonijiet tal-kumpanniji tas-Sri Lanka li inizjalment ikkooperaw kienu jammontaw għal 69 % tat-total tal-esportazzjonijiet tas-Sri Lanka lejn l-Unjoni fil-PR. Għal tlieta mis-sitt kumpanniji li kkooperaw inizjalment, l-investigazzjoni ma żvelat l-ebda prattiki ta’ trażbord. Għall-esportazzjonijiet l-oħra ma kien hemm l-ebda kooperazzjoni kif spjegat fil-premessi (35) sa (42).
            
         
               (78)
            
            
               Għaldaqstant, fid-dawl tat-tibdil fix-xejriet tal-kummeċ konklużi fil-premessa (58) bejn is-Sri Lanka u l-Unjoni skont it-tifsira tal-Artikolu 13(1) tar-Regolament bażiku u l-fatt li mhux il-produtturi/esportaturi kollha tas-Sri Lanka ppreżentaw ruħhom u/jew ikkooperaw jista’ jiġi konkluż li l-esportazzjonijiet ta’ dawk il-produtturi/esportaturi jistgħu jiġu attribwiti għal prattiki ta’ trażbord.
            
         
               (79)
            
            
               Għaldaqstant, l-eżistenza ta’ trażbord ta’ prodotti ta’ oriġini Ċiniża mill-Malasja hija kkonfermata.
            
         
      Operazzjoni ta’ mmuntar
   
   
               (80)
            
            
               Is-sorsi tal-materja prima (komponenti tal-biċikletti) u l-ispiża tal-produzzjoni kienu analizzati għal kull kumpannija li kkooperat u dan sabiex ikun stabbilit jekk hemmx xi operazzjoni ta’ assembleġġ fis-Sri Lanka li qed tevadi l-miżuri eżistenti skont il-kriterji tal-Artikolu 13(2) tar-Regolament bażiku.
            
         
               (81)
            
            
               Għal tlieta mis-sitt kumpanniji li kkooperaw inizjalment, il-materja prima ta’ oriġini Ċiniża (komponenti tal-biċikletti) ma kinitx tikkostitwixxi 60 % jew aktar tal-valur totali tal-komponenti tal-prodott immuntat. Għalhekk ma kienx neċessarju li jiġi eżaminat jekk il-valur miżjud tal-komponenti mdaħħla matul l-operazzjoni ta’ mmuntar kienx ikbar minn 25 % tal-ispiża tal-manifattura. Konsegwentement, operazzjonijiet tal-immuntar ma kinux stabbiliti fir-rigward ta’ dawn it-tliet kumpanniji.
            
         
               (82)
            
            
               L-Artikolu 18(1) tar-Regolament bażiku kien applikat għal żewġ kumpanniji oħra kif spjegat fil-premessi (37) sa (42) hawn fuq, filwaqt li kumpannija waħda oħra rtirat il-kooperazzjoni tagħha waqt il-verifika fuq il-post kif imsemmi fil-premessa (36) hawn fuq. Għalhekk, l-eżistenza ta’ operazzjonijiet ta’ mmuntar fis-sens tal-Artikolu 13(2) tar-Regolament bażiku ma ġietx stabbilita.
            
         2.6.4.   It-Tuneżija
   
   
      Trażbord
   
   
               (83)
            
            
               L-esportazzjonijiet ta’ kumpanniji Tuneżini li kkooperaw koprew l-importazzjonijiet totali mit-Tuneżija lejn l-Unjoni fil-PR.
            
         
               (84)
            
            
               Il-verifikazzjoni taż-żewġ kumpanniji li kkooperaw ma żvelat l-ebda trażbord ta’ prodotti ta’ oriġini Ċiniża via t-Tuneżija.
            
         
      Operazzjoni ta’ mmuntar
   
   
               (85)
            
            
               Is-sorsi tal-materja prima (komponenti tal-biċikletti) u l-ispiża tal-produzzjoni kienu analizzati għal kull kumpannija li kkooperat biex ikun stabbilit jekk hemmx xi operazzjoni ta’ mmuntar fit-Tuneżija li qed tevadi l-miżuri eżistenti skont il-kriterji tal-Artikolu 13(2) tar-Regolament bażiku. Għal kumpannija waħda li kkooperat, il-materja prima (komponenti tal-biċikletti) ta’ oriġini Ċiniża kkostitwiet iktar minn 60 % tal-valur totali tal-partijiet tal-prodott immuntat. Madankollu, l-investigazzjoni wriet li l-valur miżjud tal-partijiet li ddaħħlu matul l-operazzjoni ta’ mmuntar kien jaqbeż il-25 % tal-ispiża tal-manifattura ta’ din il-kumpannija. Fuq din il-bażi l-kumpannija nstabet li mhix involuta f’operazzjoni ta’ mmuntar.
            
         
               (86)
            
            
               Il-kriterji tal-Artikolu 13(2) tar-Regolament bażiku ġew analizzati għall-kumpannija Tuneżina l-oħra. L-investigazzjoni wasslet għas-sejbiet li ġejjin.
            
         
               (87)
            
            
               Il-kumpannija bdiet topera mill-2006 u għalhekk wara li l-miżuri antidumping kontra r-RPĊ ġew miżjuda. Il-kumpannija nstabet li kienet orjentata lejn l-esportazzjoni u mmirata lejn is-suq tal-Unjoni, peress li sar biss bejgħ negliġibbli fis-suq domestiku jew f’pajjiżi terzi oħra. Barra minn hekk, il-komponenti użati fil-produzzjoni nstab li kienu oriġinaw primarjament mir-RPĊ. Għaldaqstant, kien ikkunsidrat li l-kriterji tal-Artikolu 13(2)(a) tar-Regolament bażiku kienu ssodisfati.
            
         
               (88)
            
            
               Minbarra dan, il-kumpannija kkonċernata nstab li kellha manifattur Ċiniż tal-biċikletti bħala l-azzjonist maġġoritarju tagħha.
            
         
               (89)
            
            
               Barra minn hekk, il-kumpannija xtrat il-partijiet kollha mir-RPĊ u għalhekk il-materja prima ta’ oriġini Ċiniża (komponenti tal-biċikletti) kienet tikkostitwixxi iktar minn 60 % tal-valur totali tal-partijiet tal-prodott finali. Barra minn hekk, l-investigazzjoni żvelat li l-uniku fornitur tas-servizzi u tal-komponenti Ċiniżi kien relatat mal-azzjonist maġġoritarju Ċiniż tal-kumpannija inkwistjoni. Minbarra dan, il-valur miżjud tal-partijiet imdaħħla matul l-operazzjonijiet ta’ mmuntar tal-kumpannija ma kienx jaqbeż il-25 % tal-ispiża tal-manifattura ta’ din il-kumpannija. Fuq din il-bażi il-kriterji tal-Artikolu 13(2)(b) tar-Regolament Bażiku għalhekk kienu kkunsidrati li ġew issodisfati.
            
         
               (90)
            
            
               Barra minn hekk, il-verifika żvelat għadd kbir ta’ żbalji fil-lista ta’ esportazzjonijiet lejn l-Unjoni fil-PR u, għalhekk, fajl ġdid kien kostruwit fuq il-bażi tal-fatturi tal-bejgħ fil-kampjun li jkopru madwar 25 % tal-esportazzjonijiet totali lejn is-suq tal-Unjoni. Għaldaqstant, kif previst fl-Artikolu 2(11) u (12) tar-Regolament bażiku, fin-nuqqas ta’ tagħrif dettaljat dwar it-tranżazzjonijiet tal-esportazzjonijiet tal-kumpannija rispettiva lejn l-Unjoni, il-paragun bejn il-valur normali u l-prezz tal-esportazzjoni sar fuq il-bażi tal-valur normali medju peżat stabbilit qabel (ara l-premessa (98)) ma’ prezz tal-esportazzjoni medju peżat ta’ din il-kumpannija lejn l-Unjoni. Il-marġni tad-dumping espress bħala perċentwal tal-valur CIF fil-fruntiera tal-Unjoni nstab li huwa sinifikanti. Barra minn hekk, instab illi l-prezzijiet tal-esportazzjoni ta’ din il-kumpannija bħala medja kienu ferm inqas mil-livell ta’ tneħħija ta’ ħsara stabbilit għall-industrija tal-Unjoni fl-investigazzjoni oriġinali. Il-kalkolu sar fuq bażi ta’ medja ppeżata. Għalhekk, l-effetti rimedjali tad-dazju fis-seħħ nstab li huma mminati f’termini ta’ prezzijiet. Għalhekk, ġie konkluż li l-kriterji tal-Artikolu 13(2)(c) tar-Regolament bażiku ġew issodisfati. Fuq din il-bażi, il-kumpannija nstabet li hi involuta f’operazzjoni ta’ mmuntar.
            
         
               (91)
            
            
               Għalhekk, l-eżistenza ta’ operazzjonijiet ta’ mmuntar fit-Tuneżija fit-tifsira tal-Artikolu 13(2) tar-Regolament bażiku hija b’dan ikkonfermata.
            
         2.7.   Nuqqas ta’ raġuni valida jew ġustifikazzjoni ekonomika suffiċjenti għajr għall-impożizzjoni tad-dazju antidumping
   
   
               (92)
            
            
               L-investigazzjoni ma żvelat l-ebda kawża adegwata jew ġustifikazzjoni ekonomika oħra għall-operazzjonijiet ta’ mmuntar għajr għall-evażjoni tal-miżuri oriġinali fuq il-prodott ikkonċernat. Ma nstab l-ebda element, għajr għad-dazju, li seta’ jitqies bħala kumpens għall-ispejjeż tat-trażbord u l-operazzjonijiet ta’ mmuntar, partikolarment fir-rigward tat-trasport u t-tagħbija mill-ġdid tal-biċikletti li joriġinaw fir-RPĊ vija l-Indoneżja, il-Malasja, is-Sri Lanka u t-Tuneżija.
            
         2.8.   L-imminar tal-effett rimedjali tad-dazju antidumping
   
   
               (93)
            
            
               Sabiex jiġi vvalutat jekk il-prodotti importati, f’termini ta’ kwantitajiet u prezzijiet, dgħajfux l-effetti rimedjali tal-miżuri eżistenti fuq l-importazzjonijiet tal-prodott ikkonċernat mir-RPĊ, kienet użata d-data Comext għax din kienet ikkunsidrata bħala l-aħjar data disponibbli dwar il-kwantitajiet u l-prezzijiet ta’ esportazzjonijiet minn produtturi/esportaturi li kkooperaw inizjalment fejn l-Artikolu 18 tar-Regolament bażiku kien applikat u minn kumpanniji li ma kkooperawx. Fejn applikabbli, għall-kumpanniji li kkooperaw li nstabu involuti fi prattiċi ta’ evażjoni, intużaw il-kwantitajiet irrappurati u l-prezzijiet tal-esportazzjonijiet tagħhom. Il-prezzijiet tal-esportazzjoni kif kienu determinati ġew imqabbla mal-livell ta’ eliminazzjoni ta’ ħsara għal produtturi tal-Unjoni kif l-aħħar stabbilit, jiġifieri fir-reviżjoni interim konkluża fl-2005, imsemmija fil-premessa (3).
            
         
               (94)
            
            
               Il-paragun tal-livell ta’ eliminazzjoni tal-ħsara kif stabbilit fir-reviżjoni interim fl-2005 u l-medja ppeżata tal-prezz tal-esportazzjoni matul il-PR tal-investigazzjoni attwali wera bejgħ sinifikanti taħt il-prezz għal kull wieħed mill-erba’ pajjiżi kkonċernati.
            
         
               (95)
            
            
               Iż-żieda ta’ importazzjonijiet mill-Indonesja, mill-Malasja, mis-Sri Lanka u mit-Tuneżija lejn l-Unjoni kienet meqjusa sinifikanti f’termini ta’ kwantitajiet kif diskuss fit-taqsima 2.4.1 (premessi (45) sa (50)).
            
         
               (96)
            
            
               Għalhekk ġie konkluż li l-miżuri eżistenti qegħdin jiġu mminati f’termini ta’ kwantitajiet u prezzijiet.
            
         2.9.   Evidenza ta’ dumping
   
   
               (97)
            
            
               Finalment, b’konformità mal-Artikolu 13(1) tar-Regolament bażiku, ġie eżaminat jekk kienx hemm evidenza ta’ dumping b’rabta mal-valur normali stabbilit preċedentement għall-prodott ikkonċernat.
            
         
               (98)
            
            
               Fir-reviżjoni interim konkluża fl-2005, imsemmija fil-premessa (3) hawn fuq, il-valur normali ġie stabbilit fuq il-bażi ta’ prezzijiet fil-Messiku, li f’dik l-investigazzjoni nstab li kien pajjiż analogu adegwat b’ekonomija tas-suq għar-RPĊ (“il-valur normali stabbilit qabel”).
            
         2.9.1.   L-Indoneżja
   
   
               (99)
            
            
               Parti sinifikattiva tal-esportazzjonijiet Indoneżjani nstabu li kienu produzzjoni ġenwina Indoneżjana esportata minn tliet kumpanniji Indoneżjani li nstabu li ma kinux involuti fi prattiki ta’ evażjoni kif iddikjarat fil-premessi (61) u (65). Għal din ir-raġuni, biex ikunu stabbiliti l-prezzijiet tal-esportazzjoni mill-Indoneżja li huma affettwati mill-prattiki ta’ evażjoni, biss l-esportazzjonijiet tal-produtturi/esportaturi li ma kooperawx ġew ikkunsidrati. Għal dan l-għan saret rikorrenza għall-aħjar fatti disponibbli u l-prezzijiet tal-esportazzjoni ġew stabbiliti fuq il-bażi tal-prezz medju ta’ esportazzjoni ta’ biċikletti mill-Indoneżja lejn l-Unjoni matul il-PR kif irrappurtat fil-Comext.
            
         
               (100)
            
            
               Biex jiġi żgurat paragun ġust bejn il-valur normali u l-prezz tal-esportazzjoni, saret konċessjoni xierqa fil-forma ta’ aġġustamenti għad-differenzi li jaffettwaw il-prezzijiet u l-paragunabbiltà tal-prezzijiet skont l-Artikolu 2(10) tar-Regolament bażiku. Għalhekk, saru aġġustamenti għal differenzi fl-ispejjeż tat-trasport, tal-assigurazzjoni u tal-ppakkjar ippreżentati mill-industrija tal-Unjoni fit-talba tagħha għal din l-investigazzjoni.
            
         
               (101)
            
            
               Skont l-Artikoli 2(11) u 2(12) tar-Regolament bażiku, id-dumping ġie kkalkulat billi ġew ipparagunati l-valur normali medju ppeżat kif stabbilit qabel u l-prezzijiet medji ppeżati li jikkorrispondu ma’ dan tal-esportazzjonijiet tal-Indoneżja matul il-PR, espressi bħala perċentwali tal-prezz CIF fil-fruntiera tal-Unjoni bid-dazju mhux imħallas.
            
         
               (102)
            
            
               It-tqabbil tal-valur normali medju ppeżat u l-prezz medju ppeżat tal-esportazzjoni kif stabbilit wera li kien hemm dumping.
            
         2.9.2.   Il-Malasja
   
   
               (103)
            
            
               Minħabba l-kooperazzjoni baxxa mill-produtturi tal-prodott investigat fil-Malasja, il-prezz tal-esportazzjoni mill-Malasja kellu jiġi bbażat fuq il-fatti disponibbli, jiġifieri fuq il-prezz medju tal-esportazzjoni ta’ biċikletti matul il-PR kif irrappurtat fil-Comext.
            
         
               (104)
            
            
               Biex jiġi żgurat paragun ġust bejn il-valur normali u l-prezz tal-esportazzjoni, saret konċessjoni xierqa fil-forma ta’ aġġustamenti għad-differenzi li jaffettwaw il-prezzijiet u l-paragunabbiltà tal-prezzijiet skont l-Artikolu 2(10) tar-Regolament bażiku. Għalhekk, saru aġġustamenti għad-differenzi fit-trasport, l-assigurazzjoni, u l-ispejjeż tal-imballaġġ. Minħabba li l-kooperazzjoni kienet baxxa, l-aġġustamenti rilevanti kienu bbażati fuq l-informazzjoni mibgħuta mill-industrija tal-Unjoni fit-talba tagħha għal din l-investigazzjoni.
            
         
               (105)
            
            
               Skont l-Artikoli 2(11) u 2(12) tar-Regolament bażiku, id-dumping ġie kkalkulat billi ġew ipparagunati l-valur normali medju ppeżat kif stabbilit qabel u l-prezzijiet medji ppeżati li jikkorrispondu ma’ dan tal-esportazzjonijiet tal-Malasja matul il-PR, espressi bħala perċentwali tal-prezz CIF bid-dazju mhux imħallas fil-fruntiera tal-Unjoni.
            
         
               (106)
            
            
               It-tqabbil tal-valur normali medju ppeżat u l-prezz medju ppeżat tal-esportazzjoni kif stabbilit wera li kien hemm dumping.
            
         2.9.3.   Is-Sri Lanka
   
   
               (107)
            
            
               Billi l-kooperazzjoni mis-Sri Lanka kienet baxxa, il-prezz tal-esportazzjoni ġie stabbilit fuq il-bażi tal-fatti disponibbli, jiġifieri fuq il-prezz medju tal-esportazzjonijiet ta’ biċikletti matul il-PR kif irrappurtat fil-Comext li tqabbel mad-data ta’ esportazzjoni disponibbli tal-kumpanniji mhux involuti fi prattiċi ta’ evażjoni.
            
         
               (108)
            
            
               Biex jiġi żgurat paragun ġust bejn il-valur normali u l-prezz tal-esportazzjoni, saret konċessjoni xierqa fil-forma ta’ aġġustamenti għad-differenzi li jaffettwaw il-prezzijiet u l-paragunabbiltà tal-prezzijiet skont l-Artikolu 2(10) tar-Regolament bażiku. Għaldaqstant, u minħabba n-nuqqas ta’ kwalunkwe informazzjoni oħra disponibbli, saru aġġustamenti għal differenzi fl-ispejjeż tat-trasport, tal-assigurazzjoni u tal-ippakkjar abbażi tal-informazzjoni mibgħuta mill-industrija tal-Unjoni fit-talba tagħha għal din l-investigazzjoni.
            
         
               (109)
            
            
               Skont l-Artikoli 2(11) u 2(12) tar-Regolament bażiku, id-dumping ġie kkalkulat billi ġew ipparagunati l-valur normali medju ppeżat kif stabbilit qabel u l-prezzijiet medji ppeżati li jikkorrispondu miegħu tal-esportazzjonijiet tas-Sri Lanka matul il-PR, espressi bħala perċentwali tal-prezz CIF fil-fruntiera tal-Unjoni bid-dazju mhux imħallas.
            
         
               (110)
            
            
               It-tqabbil tal-valur normali medju ppeżat u l-prezz medju ppeżat tal-esportazzjoni kif stabbilit wera li kien hemm dumping.
            
         2.9.4.   It-Tuneżija
   
   
               (111)
            
            
               Il-prezz tal-esportazzjoni ġie stabbilit fuq il-bażi tal-prezz medju tal-esportazzjoni tal-biċikletti matul il-PR kif irrappurtat fil-Comext li tqabblet mad-data tal-esportazzjoni mill-kumpannija li ma kenitx involuta fi prattiċi ta’ evażjoni.
            
         
               (112)
            
            
               Biex jiġi żgurat paragun ġust bejn il-valur normali u l-prezz tal-esportazzjoni, saret konċessjoni xierqa fil-forma ta’ aġġustamenti għad-differenzi li jaffettwaw il-prezzijiet u l-paragunabbiltà tal-prezzijiet skont l-Artikolu 2(10) tar-Regolament bażiku. Għalhekk, saru aġġustamenti għal differenzi fl-ispejjeż tat-trasport, tal-assigurazzjoni u tal-ippakkjar fuq il-bażi ta’ informazzjoni mibgħuta mill-industrija tal-Unjoni fit-talba tagħha għal din l-investigazzjoni.
            
         
               (113)
            
            
               Skont l-Artikoli 2(11) u 2(12) tar-Regolament bażiku, id-dumping ġie kkalkulat billi ġew ipparagunati l-valur normali medju ppeżat kif stabbilit qabel u l-prezzijiet medji ppeżati li jikkorrispondu ma’ dan tal-esportazzjonijiet tat-Tuneżija matul il-PR, espressi bħala perċentwali tal-prezz CIF fil-fruntiera tal-Unjoni bid-dazju mhux imħallas.
            
         
               (114)
            
            
               It-tqabbil tal-valur normali medju ppeżat u l-prezz medju ppeżat tal-esportazzjoni kif stabbilit wera li kien hemm dumping.
            
         3.   MIŻURI
   
   
               (115)
            
            
               Minħabba dak li ntqal hawn fuq, jista’ jiġi konkluż li d-dazju definittiv antidumping impost fuq l-importazzjonijiet tal-biċikletti li joriġinaw mir-RPĊ kien evitat permezz ta’ trażbord vija l-Indoneżja, il-Malasja, u s-Sri Lanka u operazzjonijiet ta’ mmuntar, vija l-Malasja u t-Tuneżija skont it-tifsira tal-Artikolu 13 tar-Regolament bażiku.
            
         
               (116)
            
            
               Skont l-ewwel sentenza tal-Artikolu 13(1) tar-Regolament bażiku, il-miżuri eżistenti fuq l-importazzjonijiet tal-prodott ikkonċernat li joriġina mir-RPĊ għandhom għalhekk jiġu estiżi għall-importazzjonijiet tal-istess prodott ikkunsinnat mill-Indoneżja, mill-Malasja, mis-Sri Lanka u mit-Tuneżija kemm jekk iddikjarati bħala li joriġinaw fl-Indoneżja, il-Malasja, is-Sri Lanka u t-Tuneżija kif ukoll jekk le.
            
         
               (117)
            
            
               Il-miżuri li għandhom jiġu estiżi għandhom ikunu dawk bħalissa stabbiliti fl-Artikolu 1(2) tar-Regolament ta' Implimentazzjoni (UE) Nru 990/2011, li huma dazju definittiv antidumping ta’ 48,5 % applikabbli għall-prezz nett, mingħajr ħlas fuq il-fruntiera tal-Unjoni, qabel id-dazju doganali.
            
         
               (118)
            
            
               Skont l-Artikoli 13(3) u 14(5) tar-Regolament bażiku, li jistipula li kull miżura estiża għandha tapplika għall-importazzjonijiet li daħlu fl-Unjoni skont ir-reġistrazzjoni imposta mir-Regolament tat-tnedija, għandhom jinġabru d-dazji fuq dawk l-importazzjonijiet irreġistrati tal-biċikletti kkunsinnati mill-Indoneżja, il-Malasja, is-Sri Lanka u t-Tuneżija.
            
         4.   TALBIET GĦAL EŻENZJONI
   
   4.1.   L-Indoneżja
   
   
               (119)
            
            
               l-erba’ kumpanniji fl-Indoneżja li talbu eżenzjoni mill-miżuri estiżi possibbli skont l-Artikolu 13(4) tar-Regolament bażiku ppreżentaw tweġiba għall-formola ta’ eżenzjoni.
            
         
               (120)
            
            
               Kif iddikjarat fil-premessi (29) sa (33), l-applikazzjoni tal-Art 18 kienet ġustifikata għal kumpannija waħda. Għalhekk, fid-dawl tas-sejbiet fir-rigward tal-bidla fix-xejra tal-kummerċ u tat-trażbord kif stabbilit fil-premessa (58), ma tistax tingħata l-eżenzjoni lil din il-kumpannija.
            
         
               (121)
            
            
               It-tliet kumpanniji l-oħra li kkooperaw fl-Indoneżja li talbu eżenzjoni mill-miżuri estiżi possibbli skont l-Artikolu 13(4) tar-Regolament bażiku nstab li ma kinux involuti fi prattiki ta’ evażjoni li huma s-suġġett ta’ din l-investigazzjoni kif iddikjarat fil-premessa (65). Barra minn hekk, dawn il-produtturi setgħu juru li ma kienu relatati mal-ebda wieħed mill-produtturi/esportaturi involuti fi prattiċi ta’ evażjoni u lanqas mal-ebda wieħed mill-produtturi/esportaturi Ċiniżi tal-biċikletti. Għalhekk, eżenzjoni mill-miżuri estiżi tista’ tingħata lil dawn it-tliet kumpanniji.
            
         4.2.   Il-Malasja
   
   
               (122)
            
            
               Kumpannija waħda fil-Malasja li talbet eżenzjoni mill-miżuri estiżi possibbli skont l-Artikolu 13(4) tar-Regolament bażiku ppreżentat tweġiba għall-formola ta’ eżenzjoni.
            
         
               (123)
            
            
               Kif iddikjarat fil-premessi (72) sa (76), il-kumpannija nstabet li kienet involuta fi prattiċi ta’ evażjoni. Għalhekk, fid-dawl tas-sejbiet fir-rigward tal-bidla fix-xejra tal-kummerċ u tat-trażbord kif stabbilit fil-premessa (58), ma tistax tingħata eżenzjoni lil din il-kumpannija:
            
         4.3.   Is-Sri Lanka
   
   
               (124)
            
            
               Is-sitt kumpanniji fis-Sri Lanka li talbu eżenzjoni mill-miżuri estiżi possibbli skont l-Artikolu 13(4) tar-Regolament bażiku ppreżentaw tweġibiet għall-formola ta’ eżenzjoni.
            
         
               (125)
            
            
               Kif iddikjarat fil-premessa (36), waħda mill-kumpanniji rtirat it-talba tagħha għal eżenzjoni matul l-investigazzjoni u għalhekk, fid-dawl tas-sejbiet fir-rigward tal-bidla fix-xejra tal-kummerċ u tat-trażbord kif stabbilit fil-premessa (58), ma tistax tingħata eżenzjoni lil din il-kumpannija.
            
         
               (126)
            
            
               Għal żewġ kumpanniji oħra, l-applikazzjoni tal-Artikolu 18 tar-Regolament bażiku kienet ġustifikata kif iddikjarat fil-premessi (36) sa (42), u għalhekk, fid-dawl tas-sejbiet fir-rigward tal-bidla fix-xejra tal-kummerċ u tat-trażbord kif stabbilit fil-premessa (58), ma tistax tingħata eżenzjoni lil dawn il-kumpanniji.
            
         
               (127)
            
            
               It-tliet kumpanniji l-oħra li kkooperaw fis-Sri Lanka li talbu eżenzjoni mill-miżuri estiżi possibbli skont l-Artikolu 13(4) tar-Regolament bażiku nstabu li ma kinux involuti fil-prattiki ta’ evażjoni li huma soġġetti għal din l-investigazzjoni kif iddikjarat fil-premessi (80) u (81). Barra minn hekk, dawn il-produtturi setgħu juru li ma kienu relatati mal-ebda waħda mill-kumpanniji li nstabu li qed jevadu u lanqas mal-ebda wieħed mill-produtturi/esportaturi Ċiniżi tal-biċikletti. Għalhekk, tista’ tingħata eżenzjoni mill-miżuri estiżi lil dawn il-kumpanniji.
            
         4.4.   It-Tuneżija
   
   
               (128)
            
            
               Iż-żewġ kumpanniji fit-Tuneżija li talbu eżenzjoni mill-miżuri estiżi possibbli skont l-Artikolu 13(4) tar-Regolament bażiku ppreżentaw tweġibiet għall-formola ta’ eżenzjoni.
            
         
               (129)
            
            
               Kumpannija waħda nstabet li ma kenitx involuta fil-prattiki ta’ evażjoni li huma s-suġġett ta’ din l-investigazzjoni. Barra minn hekk, dan il-produttur seta’ juri li ma kien relatat mal-ebda wieħed mill-kumpanniji li nstabu li qed jevadu u lanqas mal-ebda wieħed mill-produtturi/esportaturi Ċiniżi tal-biċikletti. Għalhekk, eżenzjoni mill-miżuri estiżi tista’ tingħata lil din il-kumpannija.
            
         
               (130)
            
            
               Kif iddikjarat fil-premessa (89), it-tieni kumpannija nstabet li kienet involuta fi prattiċi ta’ evażjoni. Għalhekk, fid-dawl tas-sejbiet fir-rigward tal-bidla fix-xejra tal-kummerċ u tat-trażbord kif stabbilit fil-premessa (58), ma tistax tingħata eżenzjoni.
            
         4.5.   Miżuri speċjali
   
   
               (131)
            
            
               Huwa meqjus li huma meħtieġa miżuri speċjali f’dan il-każ sabiex tiġi żgurata l-applikazzjoni korretta ta’ dawn l-eżenzjonijiet. Dawn il-miżuri speċjali huma r-rekwiżit tal-preżentazzjoni lill-awtoritajiet tad-dwana tal-Istati Membri ta’ fattura kummerċjali valida, li tikkonforma mar-rekwiżiti stabbiliti fl-Anness ta’ dan ir-Regolament. Importazzjonijiet mhux akkumpanjati minn din il-fattura jkunu suġġett għad-dazju tal-antidumping estiż.
            
         4.6.   Operaturi ġodda
   
   
               (132)
            
            
               Bla ħsara għall-Artikolu 11(3) tar-Regolament bażiku, produtturi oħra fil-Malasja li ma ppreżentawx ruħhom f’dan il-proċediment u li ma esportawx il-prodott investigat lejn l-Unjoni fil-PR u li jikkunsidraw li jagħmlu talba għall-eżenzjoni mid-dazju tal-antidumping estiż, skont l-Artikoli 11(4) u 13(4) tar-Regolament bażiku, ser ikollhom jimlew kwestjonarju sabiex jippermettu lill-Kummissjoni tistabbilixxi jekk eżenzjoni tistax tkun ġustifikata. Din l-eżenzjoni tista’ tingħata wara l-valutazzjoni tal-qagħda tas-suq għall-prodott ikkonċernat, il-kapaċità ta’ produzzjoni u l-użu tal-kapaċità, l-akkwist u l-bejgħ u l-probabbiltà tat-tkomplija tal-prattiki li għalihom ma hemmx raġuni valida jew ġustifikazzjoni ekonomika suffiċjenti u l-evidenza ta’ dumping. Il-Kummissjoni normalment tagħmel ukoll żjara ta’ verifika fil-post. It-talba għandha tkun indirizzata lill-Kummissjoni minnufih, bl-informazzjoni rilevanti kollha, partikolarment kull modifika fl-attivitajiet tal-kumpannija li għandhom x’jaqsmu mal-produzzjoni u l-bejgħ.
            
         
               (133)
            
            
               Fejn eżenzjoni hi ġustifikata, il-miżuri estiżi fis-seħħ għandhom jiġu emendati skont dan. Sussegwentement, kull eżenzjoni mogħtija tkun immonitorjata biex tkun żgurata l-osservanza tal-kundizzjonijiet stabbiliti fiha.
            
         5.   DIVULGAZZJONI
   
   
               (134)
            
            
               Il-partijiet kollha interessati ġew mgħarrfa bil-fatti u l-kunsiderazzjonijiet essenzjali li wasslu għall-konklużjonijiet imsemmija u ġew mistiedna biex jikkummentaw.
            
         
               (135)
            
            
               Kumpanniji Indoneżjana waħda tenniet il-pretensjonijiet tagħha msemmija fil-premessa (31) mingħajr ma pprovdiet l-ebda evidenza ssostanzjata ġdida. F’dan ir-rigward, kif imsemmi fil-premessa (29), id-data sottomessa mill-kumpannija ma kenitx verifikablli billi l-ebda fajls ta’ ħidma li jissostanzjaw iċ-ċifri pprovduti fil-formola tal-eżenzjoni ma kienu miżmuma mill-kumpannija. Barra minn hekk, iċ-ċifri rapportati li ġew ittestjati u ikkalkulati mill-ġdid fuq il-bażi tal-kotba disponibbli fl-istabbiliment tal-kumpannija, jiġifieri l-volum tax-xiri u tal-produzzjoni, instab li mhumiex eżatti. Għalhekk, dawn il-pretensjonijiet huma miċħuda.
            
         
               (136)
            
            
               Kumpannija waħda fil-Malasja argumentat li l-fatt li l-piż tal-komponenti ta’ oriġini Ċiniża fl-ispiża tal-manifattura tal-biċikletti kien biss ftit ogħla mil-limitu ta’ 60 % ma għandux iwassal lill-Kummissjoni biex tirrifjuta t-talba tagħha għal eżenzjoni. Barra minn hekk, il-kumpannija ssottomettiet xi fatturi għax-xiri ta’ partijiet li allegatament kienu rrapportati skorrettament bħala li joriġinaw mir-RPĊ meta fil-fatt kienu mill-Indoneżja.
            
         
               (137)
            
            
               F’dan ir-rigward għandu jiġi nnutat li l-limiti stipulati fl-Artikolu (13)(2)(b) tar-Regolament bażiku huma ċari ħafna u, għalhekk, mhuwiex rilevanti b’kemm il-piż ta’ komponenti ta’ oriġini Ċiniża fl-ispiża tal-produzzjoni tal-biċikletti jaqbeż il-limitu ta’ 60 % iżda li l-partijiet ta’ oriġini Ċiniża jirrappreżentaw inqas minn 60 % mill-ispiża tal-produzzjoni tal-biċikletti. Barra minn hekk, dawn il-fatturi ma setgħux jiġu ntraċċati lura fil-lista ta’ xiri pprovduta mill-kumpannija u, barra minn hekk, il-valur tal-fatturi ppreżenati ma kienx materjali biex ibiddel l-istima oriġinali tal-Kummissjoni. Għalhekk, dawn il-pretensjonijiet huma miċħuda.
            
         
               (138)
            
            
               Barra minn hekk, il-kumpannija kkonċernata argumentat li mhemmx bażi legali suffiċjenti għaċ-ċaħda tat-talba tal-kumpannija għal eżenzjoni billi l-konklużjonijiet milħuqa huma bbażati fuq kalkoli mingħajr kunsiderazzjoni għas-sitwazzjoni individwali tal-kumpannija kkonċernata. B’risposta għal din it-talba, il-kumpannija rċeviet aktar spjegazzjonijiet li jirriflettu l-analiżi fil-premessi (72) sa (75).
            
         
               (139)
            
            
               Barra minn hekk, il-kumpannija sostniet li ż-żieda ta’ importazzjonijiet tal-prodott li qed jiġi investigat mill-kumpannija in kwistjoni tikkoinċidi mal-laxkar tas-Sistema Ġeneralizzata ta’ Preferenzi għall-Malasja u għalhekk iż-żieda fl-esportazzjonijiet tal-kumpannija lejn l-Unjoni fl-2010 ma kellha l-ebda ġustifikazzjoni ekonomika fiż-żieda tal-miżuri antidumping imposti kontra r-RPĊ. Bħala tweġiba għal dan l-argument kien ikkunsidrat li filwaqt li l-laxkar tar-regoli tas-Sistema Ġeneralizzata ta’ Preferenzi seta’ kkontribwixxa għall-motivazzjoni tal-kumpannija biex tesporta lejn l-Unjoni, dan ma jikkontradixxix il-konklużjoni li l-kumpannija bdiet l-operat tagħha wara li ġew miżjuda d-dazji antidumping kontra r-RPĊ u li hi kienet iġġib il-komponenti prinċipalment mir-RPĊ (ara l-premessa (73)). Għalhekk, l-argument tal-parti ġie miċħud.
            
         
               (140)
            
            
               l-istess kumpannija ddikjarat ukoll li d-data rrappurtata dwar il-valuri tal-komponenti tal-biċikletti mixtrija u kkunsmati ma kenitx debitament ivverifikata għaliex ma saret l-ebda distinzjoni bejn komponenti mixtrija u kkunsmati. F’dan ir-rigward huwa nnutat li abbażi taċ-ċifri rappurtati mill-kumpannija, il-valuri tal-komponenti mixtrija u kkunsmati nstab li kienu identiċi. Barra minn hekk, il-figuri rrappurtati tal-komponenti mixtrija fl-2011 kien jikkorrispondi mal-valur tal-komponenti kkunsmati rrappurtat fir-rapport annwali tal-kumpannija għall-2011. Iċ-ċifri li jikkonċernaw komponenti mixtrija u kkunsmati rrappurtati għall-PR u l-2010 ġew aċċettati kif iddikjarat mill-kumpannija. Għalhekk, l-argument ġie rrifjutat.
            
         
               (141)
            
            
               Il-kumpannija kkonċernata ssottomettiet aktar tqassim tal-ispejjeż għal kull mudell ta’ prodott fejn uriet l-allegata konformità tagħha mar-rekwiżit li l-komponenti miksuba mir-RPĊ ma jaqbżux is-60 % tal-valur totali tal-komponenti tal-prodott immuntat. Din l-informazzjoni kkontradixxiet it-tqassim tal-ispejjeż għal kull mudell miġbur u vverifikat għal mudelli magħżula fuq il-post li għalihom in-nuqqas tal-kumpannija li tikkonforma mal-limitu ta’ 60 % ġie kkonfermat. L-informazzjoni l-ġdida li tressqet mill-kumpannija f’dan ir-rigward ma kienet ikkonfermata mill-ebda evidenza u, essenzjalment, ikkontradixxiet informazzjoni vverifikata. Għal din ir-raġuni l-informazzjoni ġiet injorata.
            
         
               (142)
            
            
               Barra minn hekk, il-kumpannija sostniet li hija aġixxiet b’rieda tajba billi serrħet fuq il-konformità allegata tagħha mar-Regolament tal-Kummissjoni (KE) Nru 1063/2010 (16) li jistabbilixxi r-regoli tal-oriġini applikabbli. F’dan il-kuntest ta’ min jinnota li l-għan tal-investigazzjoni kontra l-evażjoni mhuwiex li tiġi vverifikata l-konformità mar-regoli tal-oriġini applikabbli. Din il-verifika ma twettqitx fil-kuntest tal-analiżi tal-investigazzjoni kurrenti ta’ kontra l-evażjoni u għalhekk l-allegata konformità mar-regoli tal-oriġini ma tistax tiġi kkonfermata f’dan il-każ. Għal dawn ir-raġunijiet, l-allegata konformità mar-regoli tal-oriġini f’dan il-każ ma teskludi bl-ebda mod il-possibbiltà ta’ evażjoni kif definita fl-Artikolu 13(2) tar-Regolament bażiku (17). F’dan il-kuntest, l-argument huwa għalhekk miċħud.
            
         
               (143)
            
            
               Fl-aħħar nett, il-kumpannija sostniet li l-kalkolu tal-marġini tad-dumping kellha tkun imwettqa fuq il-bażi tad-data speċifika għall-kumpannija. Din it-talba ġiet aċċettata kif rifless fil-premessa (75) hawn fuq u l-kumpannija ġiet mgħarrfa b’dan.
            
         
               (144)
            
            
               Kumpannija mis-Sri Lanka qajmet dubju dwar ir-relevanza tad-dokumenti mitluba matul iż-żjara ta’ verifika u għalhekk argumentat li t-talba tagħha għal eżenzjoni ma għandhiex tiġi miċħuda. F’dan ir-rigward ta’ min jinnota li d-dokumenti li juru l-oriġini tal-partijiet użati fl-armar tal-biċikletti esportati lejn l-Unjoni għandhom importanza sinifikanti għall-valutazzjoni tal-konformità mal-kundizzjonijiet tal-Artikolu 13(2)(b). Barra minn hekk, kif imsemmi fil-premessa (37), id-data sottomessa mill-kumpannija ma kinitx verifikabbli. Barra minn hekk, il-kumpannija ammettiet fuq il-post li l-partijiet mixtrija mir-RPĊ fil-fatt ma kinux reġistrati fil-kontijiet tagħha u konsegwentement il-konformità mal-kriterji stabbiliti fl-Artikolu 13(2) tar-Regolament bażiku, ma setgħetx tkun determinata. Għalhekk, dawn il-pretensjonijiet huma miċħuda.
            
         
               (145)
            
            
               Kumpannija oħra mis-Sri Lanka sostniet li kieku kienet taf li l-esportazzjonijiet lejn l-Unjoni mis-Sri Lanka jistgħu jkunu suġġetti għad-dazju antidumping kif estiż għas-Sri Lanka sa mill-bidu tal-investigazzjoni, ma kenitx tirtira t-talba tagħha għal eżenzjoni. Madankollu, huwa enfasizzat li, fiż-żmien tal-irtirar tat-talba tagħha għal eżenzjoni, il-kumpannija hija kkunsidrata li taf bil-possibbiltà tal-applikazzjoni tad-dazju antidumping kif estiż mid-data tar-reġistrazzjoni tal-importazzjonijiet mis-Sri Lanka lejn l-Unjoni, jiġifieri l-bidu tal-investigazzjoni ta’ kontra l-evażjoni. Il-kumpannija ġiet infurmata dwar din il-konsegwenza fi tliet każijiet, permezz tal-premessa (20) tar-Regolament tat-tnedija, matul seduta fil-bidu tal-investigazzjoni u matul iż-żjara fuq il-post. Għalhekk, il-pretensjoni ma setgħetx tiġi aċċettata.
            
         
               (146)
            
            
               Kumpannija oħra mis-Sri Lanka ssottomettiet informazzjoni ġdida li kellha tissottometti qabel iż-żjara ta’ verifika u minħabba l-istadju avvanzat tal-investigazzjoni dik l-informazzjoni ma kenitx għadha tista’ tiġi vverifikata. Barra minn hekk, il-kumpannija argumentat li kienet ippreżentat l-informazzjoni kollha meħtieġa.
            
         
               (147)
            
            
               Kif imsemmi fil-premessi (39) u (40) il-kumpannija ma ppreżentatx l-informazzjoni kollha mitluba sabiex tiġi verifikata fuq il-post. B’mod partikolari, il-valur tax-xiri tal-komponenti kif irrappurtat mill-kumpannija nstab li ma kienx affidabbli. Bħala riżultat, il-konformità mal-kriterji stabbiliti fl-Artikolu 13(2) tar-Regolament bażiku, ma setgħetx tiġi ddeterminata.
            
         
               (148)
            
            
               Barra minn hekk, il-kumpannija qalet li kien hemm irregolaritajiet li jikkonċernaw iż-żjara fuq il-post, fir-rigward tat-tul tagħha u kwistjonijiet ta’ lingwa. F’dan ir-rigward, ta’ min jinnota li l-kumpannija kienet imwaqqaf riċentament u għalhekk kien skedat jum wieħed biss ta’ verifika. Il-verifika twettqet matul jum wieħed sħiħ tax-xogħol. Fi tmiem il-verifika, il-kumpannija ma talbitx sabiex tissottometti l-ebda informazzjoni addizzjonali li ma kinitx kapaċi tipprovdi matul il-verifika.
            
         
               (149)
            
            
               Barra minn hekk, qabel il-verifika fuq il-post il-kumpannija kienet informata li l-verifika ser issir bl-Ingliż u l-parti ma qajmet l-ebda oġġezzjoni. Barra minn hekk, il-Kummissjoni kienet akkumpanjata minn interpretu waqt il-verifika fuq il-post biex jiffaċilita problemi ta’ komunikazzjoni tal-lingwa, jekk ikun hemm. Barra minn hekk, huwa enfasizzat li l-parti l-kbira tad-dokumenti ppreżentati mill-kumpannija matul iż-żjara ta’ verifika kienu fil-fatt bl-Ingliż, inklużi d-dokumenti relatati mal-kontabilità.
            
         
               (150)
            
            
               Fid-dawl ta’ dak li ntqal hawn fuq, il-pretensjonijiet kollha tal-kumpannija huma miċħuda.
            
         ADOTTA DAN IR-REGOLAMENT:
   Artikolu 1
   1.   Fid-dawl tal-iskop ta’ dan ir-Regolament, id-dazju antidumping definittiv applikabbli fuq “il-kumpanniji l-oħra kollha” impost permezz tal-Artikolu 1(2) tar-Regolament ta’ Implimentazzjoni (UE) Nru 990/2011 fuq importazzjonijiet ta’ biċikletti u ċikletti oħra (inklużi triċikletti tal-kunsinna, iżda bl-esklużjoni tal-uniċikletti), mhux motorizzati li joriġinaw mir-Repubblika Popolari taċ-Ċina, huwa b’dan estiż għal importazzjonijiet ta’ biċikletti u ċikletti oħra (inklużi triċikletti tal-kunsinna, iżda bl-esklużjoni tal-uniċikletti), mhux motorizzati, mibgħuta mill-Indoneżja, mill-Malasja, mis-Sri Lanka u mit-Tuneżija kemm jekk iddikjarati bħala li joriġinaw fl-Indoneżja, il-Malasja, is-Sri Lanka u t-Tuneżija kemm jekk le, u li bħalissa jaqgħu taħt il-kodiċi NM ex 8712 00 30 u ex 8712 00 70 (kodiċi TARIC 8712003010 u 8712007091) bl-eċċezzjoni ta’ dawk prodotti mill-kumpanniji elenkati hawn taħt:
   
               Pajjiż
            
            
               Kumpannija
            
            
               Kodiċi addizzjonali TARIC
            
         
               L-Indoneżja
            
            
               P.T. Insera sena, 393 Jawa Street, Buduran, Sidoarjo 61252, Indonesia
            
            
               B765 
            
         
                
            
            
               PT Wijaya Indonesia Makmur Bicycle Industries (Wim Cycle), Raya Bambe KM. 20, Driyorejo, Gresik 61177, Jawa Timur Indonesia
            
            
               B766 
            
         
                
            
            
               P.T. Terang Dunia Internusa, (United Bike), Jl. Anggrek Neli Murni 114 Slipi, 11480, Jakarta Barat, Indonesia
            
            
               B767 
            
         
               Is-Sri Lanka
            
            
               Asiabike Industrial Limited, No 114, Galle Road, Henamulla, Panadura, Sri Lanka
            
            
               B768 
            
         
                
            
            
               BSH Ventures (Private) Limited, No. 84, Campbell Place, Colombo-10, Sri Lanka
            
            
               B769 
            
         
                
            
            
               Samson Bikes (Pvt) Ltd., No 110, Kumaran Rathnam Road, Colombo 02, Sri Lanka
            
            
               B770 
            
         
               It-Tuneżija
            
            
               Euro Cycles SA, Zone Industrielle Kelaa Kebira, 4060, Sousse, Tunisia
            
            
               B771 
            
         2.   L-applikazzjoni ta’ eżenzjonijiet mogħtija lill-kumpanniji speċifikament imsemmija fil-paragrafu 1 ta’ dan l-Artikolu jew awtorizzati mill-Kummissjoni skont l-Artikolu 2(2) ta’ dan ir-Regolament għandha tkun soġġetta, mal-preżentazzjoni lill-awtoritajiet tad-dwana tal-Istati Membri, ta’ fattura kummerċjali valida, li għandha tkun konformi mar-rekwiżiti stipulati fl-Anness għal dan ir-Regolament. Jekk din il-fattura ma tiġix ippreżentata, jiġi applikat id-dazju antidumping kif impost mill-paragrafu 1 ta’ dan l-Artikolu.
   3.   Id-dazju estiż mill-paragrafu 1 ta’ dan l-Artikolu għandu jinġabar fuq importazzjonijiet ikkunsinjati mill-Indoneżja, mill-Malasja, mis-Sri Lanka u mit-Tuneżija, kemm jekk iddikjarati bħala li joriġinaw fl-Indoneżja, il-Malasja, is-Sri Lanka u t-Tuneżija u kemm jekk le, irreġistrati skont l-Artikolu 2 tar-Regolament (UE) Nru 875/2012 u l-Artikoli 13(3) u 14(5) tar-Regolament (KE) Nru 1225/2009, bl-eċċezzjoni ta’ dawk prodotti minn kumpanniji elenkati fil-paragrafu 1.
   4.   Sakemm ma jkunx speċifikat mod ieħor, għandhom japplikaw id-dispożizzjonijiet fis-seħħ dwar id-dazji doganali.
   Artikolu 2
   1.   It-talbiet għal eżenzjoni mid-dazju estiż skont l-Artikolu 1, għandhom isiru bil-miktub f’waħda mil-lingwi uffiċjali tal-Unjoni Ewropea u jridu jkunu ffirmati minn persuna awtorizzata li tirrappreżenta l-entità li qed titlob l-eżenzjoni. It-talba trid tintbagħat fl-indirizz li ġej:
   
               European Commission
            
         
               Directorate-General for Trade
            
         
               Directorate H
            
         
               Office: N-105 08/20
            
         
               1049 Brussels
            
         
               Belgium
            
         
               Fax (32 2) 295 65 05
            
         2.   F’konformità mal-Artikolu 13(4) tar-Regolament (KE) Nru 1225/2009, il-Kummissjoni tista’, wara li tikkonsulta mal-Kumitat Konsultattiv, tawtorizza, b’deċiżjoni, l-eżenzjoni ta’ importazzjonijiet minn kumpanniji li ma jevadux il-miżuri tal-antidumping imposti mir-Regolament ta' Implimentazzjoni (UE) Nru 990/2011, mid-dazju estiż mill-Artikolu 1 ta’ dan ir-Regolament.
   Artikolu 3
   L-awtoritajiet tad-dwana huma b’dan ordnati li jtemmu r-reġistrazzjoni tal-importazzjonijiet, stabbiliti skont l-Artikolu 2 tar-Regolament (UE) Nru 875/2012.
   Artikolu 4
   Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, id-29 ta’ Mejju 2013.
      
         
            Għall-Kunsill
         
         
            Il-President
         
         R. BRUTON
      
   
   
      (1)  ĠU L 343, 22.12.2009, p. 51.
   
      (2)  ĠU L 228, 9.9.1993, p. 1.
   
      (3)  ĠU L 16, 18.1.1997, p. 55.
   
      (4)  ĠU L 17, 21.1.1997, p. 17.
   
      (5)  ĠU L 175, 14.7.2000, p. 39.
   
      (6)  ĠU L 183, 14.7.2005, p. 1.
   
      (7)  ĠU L 261, 6.10.2011, p. 2.
   
      (8)  ĠU C 71, 9.3.2012, p. 10.
   
      (9)  Ara paġna 17 ta' dan il-Ġurnal Uffiċjali.
   
      (10)  ĠU C 122, 27.4.2012, p. 9.
   
      (11)  ĠU L 188, 18.7.2009, p. 93.
   
      (12)  ĠU C 346, 14.11.2012, p. 7.
   
      (13)  ĠU L 136, 23.5.2013, p. 15.
   
      (14)  ĠU L 258, 26.9.2012, p. 21.
   
      (15)  Comext hija bażi tad-data dwar il-kummerċ barrani ġestita mill-Eurostat.
   
      (16)  ĠU L 307, 23.11.2010, p. 1.
   
      (17)  Ara wkoll il-każijiet preċedenti, eż. il-premessa (48) tar-Regolament tal-Kunsill (KE) Nru 388/2008 (ĠU L 117, 1.5.2008. p. 1).
   
      ANNESS
      Dikjarazzjoni ffirmata minn uffiċjal tal-entità li qed toħroġ il-fattura kummerċjali, fil-format li ġej, għandha tidher fuq il-fattura kummerċjali valida msemmija fl-Artikolu 1(2):
      
                  (1)
               
               
                  L-isem u l-kariga tal-uffiċjal tal-entità li qed joħroġ il-fattura kummerċjali;
               
            
                  (2)
               
               
                  Id-dikjarazzjoni li ġejja: “Jiena, hawn taħt iffirmat, niċċertifika li l-(volum) ta’ (prodott ikkonċernat) mibjugħ għall-esportazzjoni lejn l-Unjoni Ewropea kopert minn din il-fattura, kien immanifatturat minn (isem u indirizz tal-kumpannija) (kodiċi addizzjonali TARIC) fi (pajjiż ikkonċernat). Niddikjara li t-tagħrif mogħti f’din il-fattura huwa sħiħ u korrett”;
               
            
                  (3)
               
               
                  Data u firma.